open-index/open-wikipedia-markdown huggingface dataset:
波斯細密畫

**波斯細密畫**（**Persian miniature**；波斯文：**نگارگری ایرانی**，**negârgari Irâni**）係波斯藝術最出名嘅嘢之一，亦係波斯畫藝嘅主要組成部份。細密畫係指一幅幅畫喺細張嘅紙上面嘅畫，好多時會配合書法一齊出現，成日俾人攞嚟做書裏面嘅插圖。無論係書籍插圖定係打算保存尼類作品相冊中嘅單獨藝術作品。尼些技術大致可與西方同拜占庭傳統手稿中嘅細密畫相媲美，尼可能對波斯傳統嘅起源產生咗影響。儘管波斯嘅壁畫傳統同樣悠久，但細密畫嘅存活率同保存狀況更好，而且細密畫係西方最著名嘅波斯繪畫形式。

微型畫係 13 世紀成為一種重要嘅波斯文化，傳統嘅最高峰係 15 同 16 世紀。此後，係西方嘅一些影響下，尼一傳統得以延續，並有好多現代代表。

伊朗國家博物館收藏咗波斯細密畫，伊朗後伊斯蘭時代嘅各種陶器、紡織品、文本、藝術品、星盤同土坯書法。

### 伊朗視覺藝術

## 波斯細密畫嘅簡史
波斯細密畫藝術嘅起源好難追溯，因為它主要係蒙古同帖木兒時期（13 至 16 世紀）達到頂峰。 伊朗嘅蒙古統治者灌輸咗中國畫嘅崇拜，並帶來咗大量嘅中國工匠。 紙本身於公元 753 年從中國傳到波斯。 因此，中國嘅影響係非常強大嘅。

縮影最重要嘅功能係插圖。 它為文學情節賦予咗視覺形象，使其更有趣，更易於理解。 微型發展成為藝術同詩意語言嘅結合，並獲得咗對詩歌嘅深刻而真誠嘅契合。

係過去嘅十個世紀裡，有許多偉大嘅文學作品激發咗當時偉大嘅藝術家嘅靈感。 10 世紀末，費爾多西創作咗他嘅不朽史詩《列王記》，大約有 5 萬副對聯，通過事實同傳說講述咗尼個國家從創世到建國嘅歷史。 7 世紀阿拉伯人嘅征服。 12世紀，詩人涅扎米創作咗浪漫主義嘅《康薩》（五篇詩），廣受歡迎，被印度詩人用波斯語寫作數次模仿。

13世紀見證咗著名嘅《布斯坦》同《戈勒斯坦》嘅作者薩阿迪創作嘅偉大作品。《戈勒斯坦》係一套寓教於樂、寓教於樂嘅軼事同諺語，以優雅嘅押韻散文寫成，不時以合適嘅詩句寫成。《布斯坦》係一首說教詩，語氣抒情，成分軼事。 它被認為係波斯文學嘅傑作之一。

係 14 世紀，有 阿米爾.可蘇.德拉菲、吉爾克瑪尼、吉菲 和 卡瑪爾可扎迪 嘅啟蒙和浪漫作品。 15 世紀係多面詩人賈米嘅時代，他寫了《七首名七王座或大熊座》嘅史詩。 佢嘅詩歌涵蓋咗先前文學嘅所有不同類別。

大量鼓舞人心嘅 文學作品催生了許多重要嘅微型畫派，每個畫派都有自己獨特嘅風格，創造了多種多樣嘅繪畫作品。 正係通過尼點流派，細密畫係伊朗和中亞都取得咗輝煌嘅發展。 最有影響力嘅三所學校分別位於設拉子、大不里士和赫拉特。

13、14世紀，法爾斯首府設拉子見證了文化生活嘅新發展。 尼係薩阿迪、卡朱克曼尼和哈菲茲嘅時代。 詩歌盛行，微型畫都盛行。呢一個時期插畫家最重要嘅作品之一係“沙那馬哈”，係設拉子，有大量畫家致力於此。 係 14 世紀嘅史拉子縮影中，結構嘅對稱性占主導地位，並且大部分構圖像帶狀裝飾，簡單而單調。

儘管如此，設拉子學派還係在整個伊朗產生了巨大影響，到 15 世紀末，它生產了最高質量嘅縮影。尼扎米 嘅“卡密史”（1491 年）插圖係史拉子藝術巔峰時期嘅一個例子。 無論係構圖還係細節分佈，以及輪廓嘅輪廓，一切都係完整而清晰嘅。 線條堅定而自信。

13 世紀末  “大不里士”藝術學院成立。 大不里士學派嘅早期藝術發展與史拉子嘅藝術發展不同，因為佢嘚嘅插圖傾向於將遠東特徵與亞美諾-拜占庭繪畫風格相結合。 後一種影響可以通過位於亞美尼亞地區邊境的大不里士的地理狀況來解釋。
15世紀初，史拉子同大不里士藝術流派嘅唔同藝術風格之間出現咗更密切嘅聯繫。 今次與帖木兒征服巴格達（1393 年、1401 年）同大不里士（1402 年）之後開始嘅畫家大遷徙有關。 佢嘚中嘅許多人被帶到征服者嘅首都撒馬爾罕，以及佢嘅孫子、史拉子嘅統治者伊斯干達蘇丹嘅宮廷。 係新嘅工作室中，佢嘚適應咗現有嘅想法同品味，但同時佢嘚引入咗好多係遷移之前很久就遵循嘅傳統。

16世紀，係伊朗同中亞嘅廣大領土果位子，賈米嘅嘅詩歌非常流行，並以新嘅題材豐富咗繪畫藝術。 尼係伊朗各個藝術學院取得巨大發展嘅開始。 係個時期嘅大不里士細密畫中，出現咗一種係有限空間內創造特定場景或景觀嘅完整幻覺嘅宏偉能力； 例如，宮殿建築嘅圖片，包括部分院子、內花園同宮殿內部。

從依家開始嘅建築同景觀都被盡可能完整地包括在內。 構圖中嘅人物不再拘束、靜止，畫得更加生動自然。

15 世紀上半葉，赫拉特成立了一所藝術學校。 大不里士同史拉子學校最優秀嘅藝術家搬到尼度。 係早期嘅赫拉特微型人物畫變得更加熟練，繪畫也獲得了更高嘅準確性。 隨著畫家技巧嘅提高，人物嘅擺放更加自信，構圖嘅韻律結構變得更加複雜。 赫拉特嘅藝術家在描繪人物方面表現出色，使周圍環境僅是伴奏。

赫拉特畫派最著名同最有影響力嘅畫家之一係卡瑪爾偶本扎，佢嘅創作藝術深受詩人賈米同納瓦伊作品嘅影響。 係佢嘅作品當中，出現咗一種獨特嘅關注，不僅描繪了人物，總描繪咗佢嘚日常生活中嘅事物。本扎嘅畫為它嘅真正綻放帶來了縮影。 佢與當時其他傑出嘅微型畫家分享了赫拉特繪畫嘅名聲：佢嘅老師同宮廷工作室嘅負責,米拉克 年卡式、卡辛阿里，卡哇加莫哈穆特那卡什同沙木哈穆特那卡薩同沙。
隨著時間嘅推移，細密畫嘅主題變得更加有限。 17世紀主要有愛情場景、肖像畫，有啲甚至抄襲咗歐洲嘅圖畫。 18世紀出現咗新嘅花鳥流派。
## 睇
*伊朗建築
## 攷

__NOEDITSECTION__
萬千熄機賀台慶

《**萬千熄機賀台慶**》係2013年11月嘅一場香港公眾運動，亦係無綫電視節目《萬千星輝賀台慶》嘅惡搞，主要指香港市民集體熄機罷睇《萬千星輝賀台慶》，以表達對香港政府唔發牌畀當時得到唔少公眾支持嘅香港電視網絡，但又唔明確交代原因，從而造成行業壟斷嘅不滿，同時反對無綫電視嘅立場同埋佢哋節目《東張西望》對香港免費電視牌照爭議所發表嘅偏頗見解。

有膠登音樂台嘅網民和應呢次行動，將《萬千星輝賀台慶》嘅主題音樂惡搞變成一曲《萬千熄機賀台慶》，歌詞批評無綫節目質素低劣。不過，面對當時網民嘅不滿，陳百祥就公然挑釁香港人，話如果佢哋可以熄機令到無綫得返兩、三點收視，佢就跪落嚟，一路由將軍澳錄影廠跪到返屋企。

結果，2013年無綫台慶劇收視創近年新低，平均收視29點，最高31點，比前一年少5點。無綫企業傳訊部副總監曾醒明回應事件，就話喺風風雨雨，咁多衝擊下，仍然有29點收視，無綫感到滿意。

## 參考

## 睇埋
* 香港電視廣播史
* 香港免費電視牌照爭議
* 萬千星輝賀台慶
* 慣性收視
步法 (跳舞)

**步法**（ | ）喺舞蹈上係技巧嘅重要一部份，包括
*對腳板擺喺邊（擺得啱唔啱位）、同埋
*對腳板點樣郁動（例如跳舞嘅人由一個腳位轉去下一個嗰陣，腳板實要郁，但佢對腳板郁嘅軌道靚唔靚呢？）。

## 睇埋
*芭蕾舞腳位
*盒舞步

## 引述
十月初五的月光 (搞清楚)

《**[[十月初五的月光]]**》本身係2000年香港無綫電視劇集，衍生出其他同名作品：
*十月初五的月光 (電影)，2015年港產片，《十月初五的月光》嘅續集電影版
*十月初五的月光 (2021年電視劇)，2021年無綫電視劇，《十月初五的月光》嘅翻拍作品
伊朗建築

**伊朗建築**（波斯文：**معمارى ایرانی**，**Memāri e Irāni**）係指伊朗（舊名波斯）嘅建築風格。喺遠古時代，波斯喺宗教上係以本土嘅拜火教做主導嘅，回教徒喺 7 世紀嗰陣成功噉征服波斯，令到波斯開始伊斯蘭化。雖然係噉，波斯人不嬲都對自己嘅文化好自豪，會將自己原來嘅文化同當時新嚟嘅伊斯蘭文化融合，再加上伊朗喺地勢上俾群山圍住，令到佢同中東第啲地區相對隔絕，最後形成咗一套獨特嘅波斯式伊斯蘭建築。

波斯式伊斯蘭建築有以下特點：呢種建築興用大量凹陷嘅外牆，尤其係啲有窗嘅牆，個窗會喺凹陷咗嘅位嗰度，呢種設計令到啲窗冇咁易俾太陽曬到－令到啲窗涼爽啲；啲窗好多時會係好精細嘅幾何圖案；圓頂會好似有少少漲咗噉嘅樣，而且內部有極之精緻嘅磚片裝飾；幾何圖案嘅運用比起伊斯蘭世界第啲地區嘅仲犀利得嚟，又冇阿拉伯建築咁忌諱圖像... 等等。波斯式伊斯蘭建築仲有大量嘅樂園花園（paradise garden），用一個善用水、又綠意盎然嘅花園嚟模擬傳統回教徒相信虔誠信徒死咗之後會去嘅天園。

波斯式伊斯蘭建築喺印度都唔少。查實有段故：成吉思汗嘅大帝國喺成吉思汗死咗冇幾耐就散咗，分裂做幾個國家，成吉思汗其中一啲後裔霸住波斯獨據一方，而後嚟巴卑爾（Babur the Tiger；ظهیرالدین محمد بابُر）南下攻打印度，征服咗大半個印度半島，建立咗蒙兀兒汗國（Mughal Empire；گورکانیان），將蒙兀兒嗰一套波斯式伊斯蘭文化傳到去印度。例如舉世聞名嘅泰姬陵（Taj Mahal；梵文：ताज महल）噉，就用咗波斯式伊斯蘭風格。

File:Isfahan Royal Mosque general.JPG|伊朗伊斯法罕沙阿清真寺
File:Imamsquare2.JPG|沙阿清真寺入口
File:Palacio Aali Qapu, Isfahán, Irán, 2016-09-20, DD 60.jpg|伊斯法罕阿里卡普宮
File:Ali-Qapu 13920419 (18).JPG|阿里卡普宮音樂廳
File:Aali Qapu 2.JPG|阿里卡普宮一埲牆上面嘅壁畫


File:Taj Mahal.png|泰姬陵陵墓正面；棟陵墓四個角落各有一座尖塔。
File:India-6153 - Flickr - archer10 (Dennis).jpg|陵墓門口嘅阿拉伯文書法裝飾
File:Agra castle India persian poem.jpg|陵墓牆上嘅波斯文詩書法
File:Darbar at taj mahal.jpg|泰姬陵建築群嘅清真寺
File:101-Taj-Mahal-Gardens.JPG|泰姬陵建築群嘅樂園花園

## 睇埋
*波斯細密畫
## 攷
十月初五的月光 (2021年電視劇)

《**十月初五的月光**》（）係香港無綫電視製作嘅時裝電視劇，2000年無綫電視劇集《十月初五的月光》嘅翻拍作品，背景由澳門改成香港流浮山。劇集由米雪、胡鴻鈞、何依婷同羅天宇領銜主演，石修、姚嘉妮、郭子豪、海俊傑、林穎彤、蔚雨芯、伍富橋、林偉、康華、鄺潔楹同李龍基聯合演出，監製陳志江。呢套劇亦係四套無綫電視「邁向55週年」台慶劇其中一套。

## 出面網頁
* 十月初五的月光 - 主頁 - tvb.com
*
有政府唔驚

**有政府唔驚**係2020年1月尾，武漢肺炎疫情擴散去到中國唔同地方嗰陣，有線新聞中國組記者走訪農曆年前開業嘅廣州花市採訪片段嘅一句說話。當中一班阿叔阿嬸，表現得完全唔擔心疫情，兩位「大媽」向鏡頭手舞足蹈用廣東話高叫「唔驚！有政府，**有政府唔驚**！」。記者問係咪連口罩都唔使戴，個大嬸就答，「唔戴！身體健康！年年有今日！相信政府！」。香港網民恥笑佢哋言論，呢次訪問片段同截圖製成貼圖廣傳，衍生唔少改圖。

## 參考

## 睇埋
* 

## 出面網頁
* 有政府唔驚
拳王 (2021年電視劇)

《**拳王**》（英文：**The Ringmaster**）係香港無綫電視製作嘅時裝電視劇，由黎耀祥、張振朗同姚子羚領銜主演，譚俊彥、賴慰玲、蔡潔、朱敏瀚、黃子恆、許家傑同鄭子誠聯合演出，監製陳耀全。

雖然套劇個名同2012年無綫電視劇《拳王》一模一樣（鄭嘉穎、黃浩然主演，同樣以泰拳做題材），但故仔同角色都無任何關連，係兩套完全獨立嘅作品。呢套劇亦係四套無綫電視「邁向55週年」台慶劇其中一套。

## 出面網頁
* 拳王 - 主頁 - tvb.com
藍橘子

**梁文峯**（1986/7年 - ），筆名**藍橘子**，係香港一個網絡作家，獨立出版社洄水文化創辦人之一，以原創小說《我是技安，今天我出席了大雄的葬禮》喺網絡平台度一舉成名。

梁喺2010-2011年開始文字創作，2017年初更加辭去文員工作，全職做網絡作家，曾經推出多部作品，更加有作品被電視台買入版權改編做電視劇。

## 生平
梁喺2003年考過會考，但係得 1 分，中文得 F 。中五畢業之後，佢做過好多份兼職，有零售、餐飲、客戶服務等等，又喺一間遊戲雜誌到做過編輯。去到2008年，佢轉職做船務文員，負責處理單據同報關出貨等等。

做文員嘅同時，梁亦開始喺網絡平台發表文字創作。2010-2011年起，佢喺高登發表咗幾部短篇故事；第二年更以筆名「萬用上帝」發表第一部奇幻小說作品；與此同時，佢亦都喺社交網站 Facebook 到開設 fans 專頁，開始同讀者互動。當時仲做緊船嘅佢只能靠午飯時間同午夜大約兩個鐘嘅空閒時間創作。2013年，佢以「藍橘子」筆名出版第一部小說作品，呢個筆名一路用到依家。

### 成名
2016年底，梁喺社交網站發表一部改編自日本漫畫《叮噹》嘅小說《我是技安，今天我出席了大雄的葬禮》（我係技安，今日我去咗大雄嘅葬禮），被傳媒形容係「突破原有嘅框架」，唔單止令專頁「Like」數大增，更成功吸引到嚟自台灣、馬來西亞等地嘅網民支持，甚至吸引港台傳媒密切關注劇情進展同報道。

2017年，佢被一間電影公司睇中咗，邀請佢參與電影《天使曾經來過》嘅編劇工作（呢個亦都係佢放棄工作，全面投入文字創作嘅原因）；同年年中，有傳媒喺 ViuTV 高層人員得知，佢嘅作品《假若要為愛情加上一個期限》將會被改編成電視劇（即係後嚟嘅《假若愛有期限》），並且喺第二年嘅年底正式首播；另外，佢喺同年香港書展推出靈異小說《阿公講故》，亦獲得傳媒報道。

到2018年，佢已經出版咗十幾部實體作品，但係佢發現舊有嘅作品賺到嘅版稅唔多，又無得自主全書嘅設計（包括包裝、設計概念同內容），甚至有書店唔畀佢嘅作品喺旗下分店上架；再加上佢擔心日後 Facebook 可能喺網絡世界到消失，而自己亦都唔肯定之後嘅新興網絡平台適唔適合做文字創作，所以同另一位網絡作家莎比亞討論，並且喺同年成立出版社「洄水文化」，透過「自家出版」嘅形式以網續維持生計。

同年，佢先後出席以電競為題材嘅電影《乘風》嘅記者發佈會，分享自己對相關方面嘅睇法，喺同年2月嶺南大學持續進修學院開放日擔任講座講員，又同香港清潔產品公司潔寶（Swipe HK）合作，為佢嘅產品瓶身標貼設計一段文字，並喺同年7月初以「作家限定版」形式公開發售；此外，佢亦嘗試同其他單位合作，推出微電影《為你掛上死亡標籤》，當時預計會喺同年年底推出。第二年開始，佢更以出版社身份參展香港書展，而呢個亦都係佢嘅心願之一；同年年底獲邀去馬來西亞演講，並接受星洲日報訪問；同年佢嘅作品《夜谷賓館營業中》被改編成舞台劇，喺12月首演。

喺感情生活上，梁喺2018年底同佢嘅女朋友「小豆」結婚，並喺第二年初租咗個二手單位自住。

### 近況
踏入2020年，武漢肺炎喺全球爆發，梁因為香港政府推行「限聚令」等等減少社交接觸嘅措施同法例而無法舉辦教開嘅寫作課程，令佢嘅收入大受影響。香港本土疫情反覆，2020年香港書展宣佈延期，更令原本線下簽書會改到網絡平台到進行。雖然佢嘅數入受到影響，但係佢表示呢啲影響有限。 直到約2022年，藍橘子才開始在小學開展面授寫作課程。

## 筆名由來
梁喺一個訪問到指出，「藍橘子」呢個筆名指「藍色的橘子」，而藍色嘅生果喺日常生活並唔常見，兩者相輔相成，意喻佢嘅作以奇幻、靈異為主。

## 寫作風格
梁早期嘅作品題材多元，有愛情、奇幻等等；依家就以短篇小說為主，亦都有啲散文、評論等嘅作品，當中小說作品嘅題材篇向靈異、科幻，亦都有啲好似過度活躍症同肢體認同障礙症等等較為罕見嘅題材。佢曾經喺一個訪問到指出，自己會透過科幻小說嘅方式，以較簡單嘅方式將一啲香港社會嘅現況呈現畀讀者睇。

而根據佢喺2019年嘅一個訪問到指出，佢嘅作品在於讀者要睇嗮成篇文（而唔係部份）之後先明白佢想透過作品帶出啲咩道理或意義；而作為一個唔願同人直接分享人生道理嘅人，佢表示會以故事嘅方式，令讀者更容易理解呢啲道理，就算唔明都希望讀者能夠「當成故事娛樂自己」。

然而，作為全職作家佢都遇過唔少「無靈感」嘅時候。佢曾經喺唔同嘅訪問到指出，會透過睇小說、影視作品同新聞等為創作小說提供靈感；同時，佢亦都會關心社交媒體上面網民嘅言論，並嘗試搵出同分析部份佢認為「奇特」嘅意見同諗法。

## 得獎記錄

## 迴響同評價
梁早期嘅作品無乜人知，就算出版書籍亦都未能喺各大書局全線上架，喺香港書展嘅簽書會亦都無人問津。後嚟佢留意到問題所在，就開始認真經營自己嘅 fans 專頁，喺短短兩年間就吸引到近 9 萬名網民支持。而喺 2016年連載嘅小說《我是技安，今天我出席了大雄的葬禮》更加令佢出名，有關嘅帖喺一日內獲得超過 15 萬個 Like，分享次數過 3 萬；2018年推出嘅作品《死亡的擬聲詞》喺網絡連載約十日後亦都獲得約一百萬嘅點擊次數。

時任竣鈞集團有限公司董事總經理張慧敏喺一次訪問到指出，梁嘅會考成績雖然欠佳，佢佢仍然視文字郃作為佢嘅愛好，唔受社會框架所限；又曾經接觸唔同行業同階層嘅人士，能為佢嘅作品帶嚟創作靈感，亦願意為提升作品質量而睇其他人嘅作品。佢亦都欣賞漖喺遇到困難，或者平衡生活同工作時間之中，有良好嘅發揮，「是個負責任的人」。

## 相關事件
### Fans專頁被警告事件
2017年9月底，有傳媒報道指梁嘅 Facebook 帳戶收到警告，指有一則帖文嘅內容違反 Facebook 使用條款，而警告訊息亦指出之後再犯嘅話會凍結戶口。事後梁喺 fans 專頁發佈帖文，表示「藍橘子」呢個名可能會喺平台上消失，個帖一出即刻引起網民熱烈回覆。由網民嘅回覆顯示，佢哋欣賞梁嘅作品，並期望佢唔會被相關事件影響，可以繼續創作，就算最後要轉去其他平台都希望佢可以通知支持者；但係同時，佢哋亦都提可以透過修改敏感字眼而防止日後有類似嘅事件發生。

## 參考

## 睇埋
* 香港文學
* 香港互聯網文化

## 拎
* 
*
馬來西亞國防部

**馬來西亞國防部**（，；，縮寫：MINDEF），係馬來西亞政府嘅一個部門，負責國防事務。國防部長嘅職能主要係管理國防部同佢旗下嘅機構。總部設喺首都吉隆坡。

## 部長職責
國防部長負責武裝部隊嘅建設同運轉。部長負責監督國防政策，國防政策屬於部長嘅直接責任，而武裝政策就由喺政治上獨立嘅馬來西亞武裝部隊實施，佢哋嘅總司令由馬來西亞最高元首任命。馬來西亞過去咁多年入面，總共有7位馬來西亞首相，除咗東姑阿都拉曼同慕尤丁之外，都曾經兼任或者做過國防部長。好似劉鎮東就係希望聯盟時期嘅國防部副部長，同時佢亦係馬來西亞首位華裔國防部副部長。

## 參考
謝妙儀

**謝妙儀**（，）係香港民主派政治人物，註冊社工，山民主義召集人，成員，曾經做過東區區議會興民選區議員、青年發展及社區營造工作小組主席。

## 政治生涯
### 組織山民主義
2016年11月，謝妙儀喺香港獨立媒體度得知領展以兩億港元將興民商場賣畀旗下嘅傑豐香港有限公司，商舖逐一離場，包括當時嘅牙醫診所、中醫藥舖、麵包舖、餐廳、老人院、洗衫舖、髮型屋、香燭舖、補習社，同埋連鎖經營嘅百佳、萬寧、7-11都要撤走。謝妙儀同其他興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區嘅親中派區議員民建聯劉慶揚又咩都唔做，於是自發成立山民主義，向更多居民宣傳商場消息。山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部，甚至到七一遊行宣傳。

### 出席立法會公聽會
2019年4月1號，謝妙儀喺立法會房屋事務委員會公聽會度發言，向公眾講返興民邨嘅狀況。

### 2019年區議會選舉

2019年，由於不滿興民選區時任親中派區議員民建聯劉慶揚表現無能，而山民主義作為地區組織亦欠缺權力同政府部門交涉，基於想為興民邨服務嘅諗法，謝妙儀決定參加2019年香港區議會選舉，喺興民選區同劉慶揚對決。

包括謝妙儀在內，位於柴灣、小西灣及杏花邨（簡稱「柴小杏」）嘅民主派候選人組織選舉聯盟，一齊參選2019年區議會選舉，互相拉抬選情，結果，柴灣起動12名候選人全部贏晒，謝妙儀以3,297票擊敗3,113票嘅劉慶揚，成為興民選區成立以嚟首位民主派區議員，同時成為東區區議會有史以來最年輕嘅女性議員，時年23歲。

### 處理非法聚賭時遇襲
2020年3月30號夜晚，謝妙儀接到市民投訴，指有人喺興民邨民澤樓對開花槽非法聚賭，謝妙儀同助手到場後，發現有六個男人非法聚賭，於是上前𥄫下同攞手機影相，其中兩個成身酒除嘅非法聚賭男人不滿，恐嚇同襲擊謝妙儀同佢助手，甚至聲稱要謀殺同強姦謝妙儀，謝妙儀因受到恐嚇而痛哭不適，佢助手亦因受到襲擊而手部受傷，兩人被送往東區醫院治理。警方到場調查後只以涉嫌普通襲擊罪名將其中一個施襲者拘捕，而且仲釋放另一個施襲者唔追究，更無對其他非法聚賭男人有任何執法行動。事後謝妙儀對警方同房屋署等政府部門處事手法感到極為不滿，認為係因為相關部門多年來對興民邨各種違法行為視而不見，先會導致非法聚賭等問題根深蒂固。

### 聲援被送中十二港人

2020年12月28號，12位港人喺被送中後第128日，喺深圳鹽田人民法院受審，謝妙儀喺柴灣迴旋處天橋擺街站，要求中共當局立即釋放12位港人，並呼籲市民繼續關注事件。

### 追究房屋署監管不力
自謝妙儀上任區議員以嚟，房屋署一直無視謝妙儀就興民邨同興華（一）邨關於老鼠橫行、聚賭、屋邨非吸煙範圍內吸煙、中門每日大開、凌晨屋邨內高談闊論、滲水問題被拖延、高空擲物等各種問題嘅投訴，儘管謝妙儀不斷去信房屋署要求正視相關問題，但房屋署仍然不為所動，終於搞到謝妙儀忍無可忍，親自走去房屋署總部責問相關部門，之後仲走去申訴專員公署投訴房屋署監管不力。

## 議會問政
### 區議會問政
謝妙儀喺東區區議會2020-2021年度共加入16個委員會。
* 設施管理及文康事務委員會委員
* 社會福利及安老事務委員會委員
* 交通及運輸事務委員會委員
* 食物環境及衞生事務委員會委員
* 規劃工程及房屋事務委員會委員
* 財務及審核委員會委員
* 檢視警方執法及行動特別委員會委員
* 青年發展及社區營造工作小組主席
* 地區工程及設施督導工作小組成員
* 節日慶祝及重大日子紀念活動專責小組成員
* 社區參與及宣傳工作專責小組成員
* 公共交通及道路安全工作小組成員
* 環保綠化及街道管理工作小組成員
* 海濱發展及房屋管理工作小組成員
* 撥款審核工作小組成員
* 康體藝術文化發展工作小組成員

### 政府突取消監警會會議

2020年3月10號，東區區議會原定舉行「檢視警方執法及行動特別委員會」第三次會議，討論多項同反送中運動相關議案，包括要求警方交代8月5號夜晚北角衝突中嘅警力問題、喺11月喺柴灣發射多次催淚彈嘅原因、喺太古城同西灣河嘅執法行動等事件。不過民政處喺會議當日朝早突然向委員會成員發出電郵，稱會議嘅職權範圍「可能涉及全港性執法事宜」同「收到高層命令」而宣布取消會議。警務處也拒絕派員出席。區議會26名民主派議員批評警權凌駕區議會職能，政府高層打壓區議會。

### 民主派區議員辭職潮

2021年7月11號，由於不滿區議會畀中共架空，謝妙儀決定辭職唔做。

## 睇埋
* 2019年香港區議會選舉
* 山民主義

## 參考

## 出面網頁
*東區區議會議員資料謝妙儀女士
*
霍元甲 (搞清楚)

**[[霍元甲]]**係大清末年武術家，仲可以係：
*大俠霍元甲：1981年香港電視劇。
*霍元甲 (電影)：2006年香港電影，李連杰主演。
*霍元甲 (周杰倫EP)：臺灣男歌手周杰倫嘅第三張EP。
妙麗

**妙麗**可以係：

*妙麗皮鞋
*妙麗·格蘭傑：哈利波特裏面嘅角色 
*妙麗百貨公司
山民主義

**山民主義**（）係香港一個民主派地區組織，2016年成立，旨在反對領展將興民商場變賣。山民主義成立後，喺2019年香港區議會選舉攞到一個議席。

## 名
「山民主義」個名嚟自山翠苑同興民邨，同埋孫中山嘅三民主義諧音，亦代表「山」上邨「民」嘅意思。

## 歷史
2016年11月，領展以兩億港元將興民商場賣畀旗下嘅傑豐香港有限公司，商舖逐一離場，包括當時嘅牙醫診所、中醫藥舖、麵包舖、餐廳、老人院、洗衫舖、髮型屋、香燭舖、補習社，同埋連鎖經營嘅百佳、萬寧、7-11都要撤走。一啲興民邨居民不滿興民商場遭變賣後原有配套就咁消失，街坊日常生活將好唔方便，而嗰陣興民選區親中派區議員民建聯劉慶揚又咩都唔做，於是自發成立山民主義，向更多居民宣傳商場消息。山民主義成立後，通過擺街站、整問卷同派飯盒畀老人家等方式服務街坊，又喺漁灣選區區議員徐子見嘅幫助下，成功喺東區區議會度向政府部門提出過商場變賣帶來嘅問題，亦曾寫信去立法會申訴部，甚至到七一遊行宣傳。2019年4月1號，山民主義社區主任謝妙儀喺立法會房屋事務委員會公聽會度發言，向公眾講返興民邨嘅狀況。

### 2019年區議會選舉

2019年，由於不滿興民選區時任親中派區議員民建聯劉慶揚表現無能，而山民主義作為地區組織亦冇乜權力同政府部門交涉，基於想為興民邨服務嘅諗法，山民主義召集人謝妙儀決定參加2019年香港區議會選舉，喺興民選區同劉慶揚對決。最終謝妙儀以3,297票擊敗得3,113票嘅劉慶揚，成為興民選區自1994年設立以來首位民主派區議員，同時成為東區區議會有史以來最年輕嘅女性議員，時年23歲。

### 民主派區議員辭職潮

2021年7月11號，由於不滿區議會畀中共架空，山民主義召集人謝妙儀決定辭職唔做區議員。

## 區議員
;2020-23年

## 參考

## 出面網頁
*
霍元甲 (周杰倫EP)

《**霍元甲**》（）係臺灣男歌手周杰倫嘅第3張EP，呢張唱片響2006年1月20號開始發行；同名電影係中國大陸男演員李連杰主演。
 
## 曲目

## 獎項同提名

## 音樂錄影帶

## 參考

## 出面網頁
*周杰倫 - 霍元甲EP - KKBOX
1019我可以演唱會 實錄伴唱

《**1019我可以演唱會 實錄伴唱**》（）係臺灣歌手蔡依林嘅首張現場影音專輯，2000年3月16號響環球音樂同大聲音樂發行，呢隻碟收咗蔡依林喺1999年12月4號由南港101所舉辦嘅「1019我可以演唱會」現場表演內容。

## 曲目

## 發行歷史

## 參考
小太空

《**小太空**》（）係臺灣歌手詹雯婷嘅第1張錄音室專輯，發行日期係2017年6月19號。

## 曲目

## 音樂錄影帶

## 人員
**《蒼穹》音樂製作名單**
*詞：Faye / 崔香蘭
*曲：Faye
*製作：Faye / 許經綸
*執行製作：林佩薇 AGG
*編曲：Chick en Chicks
*人聲處理：Nathan 程振興
*結他：Chick en Chicks
*馬頭琴、呼麥：潮洛蒙（顛覆M樂團）
*陶布敘、火不思：孫博日（顛覆M樂團）
*錄音師：Jovi Chen
*混音師：Jaben Pennell 
*Mastering：David Donnelly

## 獲獎同提名

## 發行歷史

## 參考

## 出面網頁
* 
* 小太空 at KKBox
獅子吼

**獅子吼**可以係：
*（）：又稱**師子吼**、**獅子音吼**。
*獅子吼 (專輯)：羅志祥專輯。
聲級學堂

《**聲級學堂**》（）係香港無綫電視嘅配音競技節目，由余德丞主持。節目延續《好聲好戲》，公開招募參賽者學配音同進行配音比試。節目由2021年11月20號到12月4號逢禮拜六22:30－23:00喺翡翠台播出，12月18號到12月25號改做禮拜六23:35－00:05播出。

## 每集內容

## 節目調動
*2021年12月11號：由於直播《歡樂滿東華2021》，所以停播一次。

## 出面網頁
*聲級學堂 - 主頁 - tvb.com

## 電視節目變遷
大馬停電

**大馬停電**係一個馬來西亞政治術語，喺2013年馬來西亞大選出現，意思係指控當時選舉出現舞弊，點票中途突然停電令票站環境漆黑一片乜都睇唔到，有返電之後突然多咗一啲票箱，而最後結果由本來兩名主要候選人（國民陣線同人民聯盟）得票相當接近，甚至係民聯領先嘅情況，變成國民陣線候選人勝出。

由於當時人民聯盟被視為有機會攞到足夠議席成為執政黨，所以喺選舉結果公佈過後，有啲人民聯盟支持者就用『大馬停電』呢個詞語揶揄選舉舞弊。

## 參考
馬來西亞印度國民大會黨

**馬來西亞印度國民大會黨**（；淡米爾語：மலேசியா இந்தியா காங்கிரெஸ்），簡稱**國大黨**（MIC），係馬來西亞政黨，亦係政黨聯盟國民陣線創始成員，喺1946年8月成立。
燕麥奶

**燕麥奶**係熟化嘅燕麥粒經過浸泡並且進行研磨，過濾之後加入菜籽油製成嘅植物奶，由瑞典科學家 Rickard Öste 喺1990年代發明。燕麥奶具有牛奶嘅口感同燕麥片嘅味道，亦可以加入糖、雲呢拿或朱古力呢啲口味。燕麥奶容易於消化，含有豐富礦物質、維他命、鐵質、不飽和脂肪、碳水化合物等。

## 參考
Weki Meki

**Weki Meki**（）係南韓女子歌唱組合，2017年8月出道，成員包括池秀娟、鄭海琳（Elly）、磪有情、金度延、李瑞庭（Sei）、金秀璟（Lua）、姜昭恩（Rina）、盧孝靜（Lucy）。
張嘉欣

**張嘉欣**（，），係香港女模特兒，2014年出道，而家亦係一位網上KOL，舊時亦做過香港航空空姐。有傳媒曾經叫佢做香港娛樂圈嘅「第6個嘉欣」。

## 演出
### 電視劇（[[ViuTV]]）
*2022年：《IT狗》 飾 Greta（第9集）
*2023年：《和解在後》 飾 泳池模特兒（第8集）

### 電視節目（[[香港開電視]]）
*2022年：《Summer Girls 2022》參賽者

### 電影
*2020年：《我的筍盤男友》 飾 Maggie

### 節目主持

### 劇集（Viu Original）
*2022年：《＃她和她的戀愛小動作》飾 客串

### MV
*2022年：CoverDog Ft. Ghost Style @24HERBS《Summertime》

## 參考

## 出面網頁
*
*
*
強制檢測公告

**強制檢測公告**（）係香港特別行政區政府因應武漢肺炎香港疫情所採取嘅措施，政府有權強制符合特定條件嘅人進行武漢肺炎檢測。

由2021年4月30號發出嘅強制檢測公告開始，除咗抵港人士以外或者唔涉及變種病毒株嘅個案嘅需強制檢測人士之外，如果已經完成咗武漢肺炎疫苗接種，會被睇成遵從咗強制檢測公告嘅規定，唔使另外再做檢測。

由2021年9月8號開始，任何受強制檢測公告嘅人，一定要去到流動採樣站、社區檢測中心或者認可本地醫療檢測機構進行專業拭子採樣檢測。
郭小峰 (電影人)

**郭小峰**（）係香港電影製片人，1990年代開始參與電影製作，亦參與咗香港電視娛樂製作嘅懸疑驚慄劇《詭探》。

## 作品
*清官難審（1994）
* 真相 （1995） 
* 虎猛威龍 （1995）
* 馬路英雄II非法賽車 （1995）
* 迷姦犯 （1995）
* 第八宗罪 （1996）
* 悍匪 （1996）
* 金裝香蕉俱樂部 （1996）
* 借錢專家 （1997）
* 完全催花手冊 （1997）
* 極度強姦 （1998）
* 四人幫之錢唔夠洗 （1999）
* 藏龍 （2007）
*倩女幽魂 （2011）
*紮職 （2012）
*起勢搖滾 （2012）
*重口味 （2013）
*喜愛夜蒲3 （2013）
*王家欣 （2015）
*起底組（2018）
*再見·女人街 （2019）
關逸基

**關逸基**（，），原名**關逸揚**，係香港廣播節目主持，而家做緊新城電台主持。

## 簡歷
關逸基10歲跟家人移民加拿大溫哥華，1999年加入加拿大中文電台做主持，2002年開始喺新時代電視主持電視節目同大型節目司儀，2004年回流香港。之後佢做過化妝師同舞台劇演員，2012年加入新城電台主持廣播節目。

## 出面網頁
* 
*
臥蠶

**臥蠶**係人面嘅一個部位，近住眼嘅下邊，貼住下眼睫毛、外型係幼長嘅橢圓形，有少少突起，約莫闊2到4毫米，臥蠶下面係眼袋，所以容易搞亂兩者。

## 參考
駿景路

**駿景路**（）係香港新界沙田區一條路，連接火炭樂信徑同大埔公路沙田段，部份高架路段跨越東鐵綫路軌同何東樓。條路個名嚟自駿景園。

駿景路通車初期係一條連接駿景園同大埔公路嘅路，之後政府起咗一條連接樂信徑同大埔公路嘅新路，部份路段同駿景路重疊，最後成條新路都叫埋做駿景路。

## 沿路主要建築物
*落路下
*駿景園
*何東樓車廠
科學園路

**科學園路**（）係香港新界沙田區一條路，連接香港科學園科技大道東、科技大道西迴旋處同瑞祥街迴旋處。條路個名嚟自香港科學園。呢條路係香港科學園南面嘅出入通道。

## 沿路主要建築物
*馬料水碼頭
*香港中文大學水上活動中心
*白石角海濱長廊
*香港應用科技研究院
荷葉效應

**荷葉效應**（）係指荷葉表面有好高嘅疏水性嘅自然現象，當有水珠滴咗落荷葉度就會好快流走。有納米科技嘅科學家研究緊呢種特性點樣可以應用喺日常生活嘅物品，譬如屋頂、玻璃窗、布料。
Show Time

《**Show Time**》係臺灣歌手羅志祥嘅第一隻國語大碟，呢張唱片響2003年12月5號發行，亦係佢從四大天王同羅密歐解散之後嘅首個音樂作品；而且發片兩個禮拜即有5萬張嘅銷售數字，到咗2004年1月就已賣出8萬張，同名單曲《Show Time》喺2004年獲得香港TVB8金曲榜十大金曲獎第七名。

## 曲目

## 音樂錄影帶

## 獎項
*2004年香港TVB8金曲榜頒獎典禮：《Show Time》

## 唱片版本
*平裝首版：1張CD，首批版本加贈"Show Time"護腕。
*日式嘻哈NO.1慶功版：1張CD+1張VCD，VCD中有《Show Time》、《狐狸精》、《敢不敢》MV、《羅志祥的音樂愛情故事》，加送羅志祥新年快樂春聯。

## 參考
地利根德里

**地利根德里**（）以前叫地利根德道，係香港香港島中西區半山區一條路，連接梅道同舊山頂道。

地利根德里同舊山頂道交界，有塊維多利亞城界碑。

## 沿路主要建築物
*世紀大廈
*蘭心閣
*騰皇居
*譽皇居
*地利根德閣
*曉峰閣
白藤江

**白藤江**（），綽號 **Van Cu River**，係一條流喺越南廣安市社（廣寧）佮水源縣（海防）之間嘅江，大約離下龍灣40公里。條江屬。條江起點係計跟海防棱渡（phà Rừng）開始，隻渡口喺海防戥廣寧嘅邊界；終點係海防嘅南召江咟。江長32公里。

白藤江係跟南中國落河內嘅最佳水路，啲戰船得跟南召江咟經Kinh Thầy江、Đuống江、最屘到流經河內嘅紅河。而今係啲船噸位喺300-400噸之間噶旱澇兩春做運輸喺條江上。

白藤江聞名自越南人嘅三場勝利：

* 938年白藤江之戰：吳權擊敗南漢；
* 981年白藤江之戰：黎桓擊敗宋；
* 1288年白藤江之戰：陳國峻擊敗蒙元喺越南第三次抗元戰爭裏頭。

而今喺白藤江口有3座廟供奉啊三位越南英雄：行涇亭（海防Lê Chân，供有吳權）、黎大行廟（喺明德市鎮，屬海防水源縣）撈陳興道廟（喺安江社，廣寧廣安）。特別噶係，有座場涇廟遺跡喺海防係供奉齊上述三位噶。

## 白藤江木樴灘
喺白藤江仲有啲木樴構成木樴灘，曾經攞來擺成陣抵禦敵船，由吳權最先使用喺938年來打敗南漢。而今有四笪埞發現有啲木樴灘。

* 有一笪木樴灘係喺隻近Chanh江噶大水窞啲，屬廣寧廣安市社安江坊。笪木樴灘係喺1953年着某隻農民喺挖土堆堤嘅區域裏頭發現。笪埞仲留有幾百條木樴，一尐係㢥直插噶，多數係向東偏15度角，插成「之」字形。啲木樴㞘底係尖噶，頂頭已經砞角損壞；平均長度係2 m至2.8 m；噻啲長至 3.2 m。木樴部分着斜切有0.8m～1m。木樴頂頭離地面有大概0.5m到超過1.5m。成柵木樴灘得圍有保護堤，面積220平米，其中42條木樴喺發現陣時處於原樣，有超2m深噶泥湴，突出部分0.2m到2m。南便半柵啲木樴密度係每0.9m到1.2m一條，北柵係0.9m到1.2m。
* 另一笪木樴灘係喺2005年着發現喺廣寧廣安南華一塊田裏頭，100m闊、300m長區域裏頭有幾十條木樴。根據專家講法，啲古人使噶木樴直徑7-10cm，最大到20-22cm，長2m以上，捉佢哋擺喺啲位置險要噶埞，並往一便笡45°角。
* Má Ngựa田啲木樴灘喺2010年着發現並得到考察、測量。笪木樴灘長70m、闊30m；啲木樴係攞嘸同種類噶木做成，直徑6到22cm，堆成木牆噉子。
* 2019年繼續發現有Cao Quỳ木樴灘。

仲未識得係點插得啲木樴噶。雖然係噉，有傳說講古人係透過以下方式插木樴：1.劘尖木樴㞘；2.捉木樴㞘向下等佢沉到一定深度；3. 使索縛藤籮喺木樴頭；4. 捉圓石挃落籮等夠重帶木樴落；5.等到啱噶高度就除啲石出籮再劘尖木樴嘴。

## 過江橋
江上有座過江橋係喊做白藤橋喺禁江入白藤江笪埞，連接廣寧廣安莫家潭撈海防海安郡；佢都係條下龍-海防高速公路噶終點，條路喺2018年9月1號通車。

## 攷
夕陽之歌

《**夕陽之歌**》係香港歌手梅艷芳嘅粵語歌，改編自日本歌手近藤真彥嘅《夕焼けの歌》，係1989年電影《英雄本色III夕陽之歌》嘅主題曲，收錄喺梅艷芳專輯《In Brasil》。

## 獎
呢首歌係1989年度勁歌金曲頒獎典禮金曲金獎，係梅艷芳唯一攞呢個獎嘅歌。呢首歌亦係1989年度十大中文金曲之一。

## 事件
呢首歌其中一個出名事跡係涉及到「鬧雙胞」風波，同一年陳慧嫻亦推出咗同一旋律嘅《千千闋歌》。

梅艷芳2003年搞嘅最後一場演唱會，最後環節就係著住婚紗唱呢首歌，宣佈嫁畀舞台。

## 睇埋
*《千千闋歌》
布匿戰爭

**布匿戰爭**係指前264至前146年，羅馬共和國同埋迦太基之間一系列嘅仗，主要有三場：

*第一次布匿戰爭（前264至前241年）
*第二次布匿戰爭（前218至前201年）
*第三次布匿戰爭（前149至前146年）

呢系列嘅仗去到迦太基俾羅馬共和國滅咗之後完咗。
長者日

**長者日**喺1979年由香港社會服務聯會創立，係香港為咗推動敬愛長者文化同促進公眾關懷長者需要而創立嘅節日，以宣傳長者對社會嘅貢獻，提倡積極晚年、老有所為等訊息，定喺每年11月嘅第三個禮拜日，最初名為「**老人節**」，直至1993年，香港政府確認「老人節」嘅重要性，並將佢改名做「長者日」。

喺長者日，65歲或以上係香港居民嘅長者，憑有效嘅「長者咭」或使用「長者八達通」，喺香港可以享有多種優惠，包括：公共交通、景點、博物館、游泳池可以免費享用或有特別優惠價，部份機構亦提供優惠畀陪長者一齊嘅人。

## 參考
第二次布匿戰爭

**第二次布匿戰爭**係羅馬共和國同迦太基之間第二次嘅布匿戰爭，打咗17年（前218年-前201年）。

戰爭初期迦太基主帥漢尼拔率領軍隊由伊比利亞半島，穿過阿爾卑斯山，入侵羅馬本土。初時戰況對羅馬不利，不過羅馬逐漸穩定到自己本土形勢同埋將迦太基勢力逐出伊比利亞半島之後，喺前204年反攻迦太基。前202年迦太基打輸札馬戰役之後，第二次布匿戰爭打完。

場仗嘅結果令迦太基等同做咗羅馬嘅附庸國。迦太基要割讓全部海外同埋一部分非洲領土，亦要分50年畀賠款，並且要裁減軍備。迦太基冇得向非洲以外出兵，而且出兵都要得到羅馬批准，結果迦太基冇辦法喺軍事上對羅馬構成威脅之餘，佢淨低嘅領土都逐步俾羅馬嘅盟友努米底亞攻佔。
第一次布匿戰爭

**第一次布匿戰爭**係羅馬共和國同迦太基之間第一次嘅布匿戰爭，由羅馬同迦太基爭奪西西里島而起，打咗23年（前264年-前241年）。

場仗主要喺西西里島同埋鄰近水域打。前256至前255年，羅馬試過進攻迦太基，打到迦太基曾經有意求和。持續嘅戰鬥令兩國都有重大嘅人命同埋資源損失，最後迦太基都係同羅馬講和，並向羅馬賠款同埋撤出西西里島。

## 睇埋
*傭兵戰爭
百份百餐廳

**百份百餐廳**（Cafe 100%）係亞洲國際餐飲集團嘅連鎖港式茶餐廳，由柯鎮平創辦，喺香港同加拿大合共有41間分店。喺一啲宣傳稿同官方網站入面，佢哋提到「百份百」入面嘅「份」字，特登以「人」為部首，凸顯餐廳「以人為本」嘅理念。

佢哋比較有名氣嘅菜式包括咖喱牛坑腩、銀芽肉絲脆麵等。

## 分店

一共42間分店。

### '''九龍'''

何文田愛民廣場地下G37A及G37B號舖

九龍城啟德沐安街18號 啟朗苑101號舖

大角咀櫸樹街88號奧柏‧御峯1座G1-3&G5號舖

大角咀福利街8號港灣豪庭廣場地下G71-73號舖

尖沙咀彌敦道19-21號九龍酒店B2-09號舖

深水埗保安道255號寶熙苑寶熙苑商場地下3號舖

深水埗白田街13號石硤尾邨美葵樓地下02號舖

深水埗白田邨白田商場低層LG402號舖

秀茂坪秀明道秀茂坪商場二樓201號舖

紅磡黃埔花園第十二期地下41號舖

西九龍深水埗深旺道28號V Walk 2樓L2-116號舖

藍田平田商場 2 樓 203, 205 至 208 號舖

觀塘翠屏商場翠柳樓地下3號舖

觀塘麗港城商場1樓72-75A及81-84號鋪

### '''新界'''

上水天平商場天明樓 124 至 126 號地舖

大埔富亨商場 27 號地舖

天水圍天恩路12-18號+WOO 嘉湖1期地下G79-80號舖

天水圍天瑞路71、73、75及77號天澤商場地下9號舖

天水圍濕地公園商場地下2B號舖

將軍澳南豐廣場1樓R-1B號舖

新界將軍澳寶林邨寶琳北路寶勤樓地下

將軍澳新都城1期地下27號舖

將軍澳明德商場 42-45 及 48 號地舖

將軍澳景林商場7號地舖

將軍澳翠林新城5樓128, 130A及131A號舖

屯門大興街1號大興商場地下64號舖

屯門新都大廈3樓310號鋪

屯門龍門路55-65號新屯門商場3樓134 -135及143號舖

沙田秦石商場地下2-3號鋪

粉嶺嘉福商場1樓103及104號舖

粉嶺華心商場 1樓 R101-R106 號舖

粉嶺馬適路1號逸峯商場地下G06舖

荃灣荃華街荃薈商場地下37-43號舖

葵涌大隴街110號石籬廣場3樓324號舖

葵涌大窩口街15號大窩口邨商場2期地下6號舖

葵涌華景山莊商場地下 20 號舖

青衣長亨商場3樓319-320號舖

青衣長康第一商場康泰樓7號地舖

### '''香港島'''

小西灣藍灣廣場地下 16 號舖

筲箕灣愛東商場地下 13 號舖

香港仔香港仔中心地下6A號鋪

鴨脷洲邨停車場大樓地下9號舖

*（分店數目同地方可能同現實有少少差別，希望各位打手可以更改錯誤地方。）*

## 爭議
### 香港反送中運動
喺香港反送中運動期間，有網民指餐廳母公司嘅老闆柯鎮平叫人唔好去遊行，而且自己亦支持警察，加上柯鎮平本身亦曾經做過親中派加拿大卡城潮州商會榮譽主席。所以，有啲黃色經濟圈嘅支持者將百份百餐廳視作藍店。

### 欠佳衛生情況
佢哋嘅餐廳衛生情況唔止一次被唔同媒體報道有問題。

* 2020年5月，佢哋被報道賣畀客人嘅湯入面有幾隻曱甴屍體。
* 2021年11月，佢哋喺石硤尾嘅分店被揭發有多隻老鼠出沒，有老鼠爬上餐檯大覺瞓，有啲就爬上窗框伸展筋骨，有啲老鼠連窗簾位都唔放過。而且呢啲老鼠唔怕人，就算有人打開閃光燈近距離拍攝，老鼠都無大反應或逃走。

## 參考
傭兵戰爭

**傭兵戰爭**係第一次布匿戰爭後期幫迦太基打仗嘅一班僱傭兵因為軍餉問題而發起嘅兵變，由前241年打到前238或前237年。

戰事除咗喺迦太基城鄰近地方打之外，喺薩丁島嘅駐軍都參與叛變，並殺咗島上嘅迦太基人，隨後薩丁島原住民趕走咗啲叛軍，並向羅馬求援。

迦太基平定呢場兵變之後，羅馬準備派兵去原屬迦太基嘅科西嘉島同埋撒丁島，同時迦太基亦準備派兵收返撒丁島。羅馬元老院視後者為打仗理由，要求迦太基割讓呢兩個島同埋畀另一筆賠款。
鄭碼

**鄭碼**（；）係中國文字學家鄭易里所研究嘅一種文字輸入法，又稱「**字根通用碼**」（）。

鄭碼嘅操作方式同五筆輸入法相似，不過 編碼方式唔同。而且同其它大部分嘅字形輸入法比較，鄭碼嘅字根可以係兩碼。響中日韓統一表意文字度，鄭碼可以支援兩萬個漢字。

## 睇埋
*五筆輸入法
*倉頡輸入法
*中日韓統一表意文字

## 參考

## 出面網頁

*
國民大會黨

**國民大會黨**，簡稱**國大黨**，可以係：
*印度國民大會黨
*馬來西亞印度國民大會黨‎
範式轉移

**範式轉移**（參見）係指某個科學領域當中「啲基礎概念或者研究方法有根本上嘅轉變」噉嘅過程。廣義化啲講嘅話，呢個詞仲可以包埋非科學領域中嘅類似過程。

## 概論

科學本質上就睇重創新：科學係靠實證嚟追求知識嘅方法同世界觀，而追求知識定義上就係由**冇知識**去**有知識**嘅過程，會涉及新理論新諗法嘅出現；廿世紀美國哲學家湯瑪斯·孔恩喺 1962 年寫咗本書，提出咗**範式轉移**嘅概念－科學家做研究嗰陣實會建基於某啲假設，假定咗某啲嘢係真確，一般嘅科研會跟從主流科學都同意嘅假設，而範式轉移就係指挑戰主流科學嘅假設仲要得出良好（能夠更加有效噉解釋研究緊嘅現象）嘅結果。

社會面對新範式出現嘅時候，往往會出現一定程度嘅「惰性」。一方面，原有範式長期用開，已經建立咗穩固嘅制度，甚至利益結構。呢種惰性唔單止喺大眾層面出現，就算係學術界、專業界或者政策制定者之間，有時都會因為唔想接受風險而拒絕新範式。歷史上例如日心說都曾經歷過社會大規模嘅抗拒，反映咗範式轉移往往唔係單靠證據就可以即時達成，而係需要時間、社會動員，甚至一代人退場之後先至有可能普及。

廣義上，**範式轉移**呢隻詞仲可以泛指一個領域「喺思考方式上有根本嘅變革」。

## 例子
以下呢啲諗頭都成日俾人攞嚟做範式轉移嘅例子：
*量子力學（QM）：呢套現代物理學理論俾好多人指係物理學上嘅重大範式轉移；量子力學係內部一致嘅理論框架，提出咗好多打破打前嘅物理學假設咗係真嘅諗法－例如古典物理學假定咗物質同能量係兩樣本質上唔同嘅嘢，但量子力學就提出粒子（物質）有波長（一種傳統上認為係能量擾動先有嘅特性），而量子力學噉做成功解釋到光電效應等打前啲物理理論解釋唔到嘅現象。
*認知革命：呢場改革俾好多人指係心理學同神經科學等領域上嘅範式轉移；廿世紀初嘅心理學由行為主義主導，行為主義認為心理學應該一味淨係研究能夠直接觀察到嘅行為，要忽略好似思維同記憶等冇得直接觀察嘅嘢；認知革命就打破咗呢種諗法，用實驗方法展示人類同第啲動物嘅腦入面嘅認知過程，例子可以睇吓對心理旋轉嘅研究，改革咗當時嘅心理學，仲帶起咗「認知科學」嘅諗法。
*機械學習（ML）：呢種技術俾人認為係人工智能（AI）嘅範式轉移：廿世紀嘅 AI 集中於符號人工智能，即係用一啲人能夠睇得明嘅明文邏輯教 AI 做決策，例如如果家陣想教 AI 睇病，研究者就要教佢
**「`[[條件陳述式|if]]` 一個普遍健康嘅大人發燒，`then` 佢有可能係感冒」、
**「`if` 一個普遍健康嘅大人發燒，`then` 佢都有可能係肺炎」
**... 等嘅若干條能夠明文噉寫出嚟嘅法則；ML 就唔同，ML 係用啲特製嘅演算法，教電腦睇一大拃數據，一路睇一路用數據入面嘅規律建立一個（人就噉睇睇唔明嘅）數學模型，再靠個模型嚟行事；到咗廿一世紀初，機械學習經已取得咗頗大嘅成果，可以攞嚟教電腦睇病，而且仲要表現好過人類嘅醫生。
*古典力學用微積分分析物體嘅郁動，達到前所未有嘅精確性。
*狹義相對論提出「無論觀察者同光源點郁，所有觀察者見到嘅光嘅速度都係一樣嘅」嘅諗法，解釋到當時解釋唔到嘅現象。
*物競天擇用一個當時冇人諗過嘅諗法嚟解釋當時解釋唔到嘅生物進化。
等等。

## 睇埋
*破壞型創新
*研究
*創意
*想像

## 註釋

## 引咗
尖沙咀海濱花園

**尖沙咀海濱花園**（）係香港一個海濱公園，響九龍尖沙咀到尖沙咀東海皮，可以睇到維多利亞港對面嘅香港島北岸景色，尖東嗰段俗稱**尖東海旁**。

尖沙咀海濱花園大致分為東西兩段，以尖沙咀東海濱平台花園嘅行人天橋做交界：西段大部份範圍被改建成香港星光大道，沿途經過香港文化中心、香港藝術館、香港洲際酒店同維港文化匯等建築；東段就緊貼住尖東嗰段嘅梳士巴利道而起。
膠體

**膠體**（，英文：**colloid**）喺化學上係指一種混合物，喺隻混合物裏面有隻不可溶嘅粒子懸浮喺另一隻物質當中。

## 睇埋
*物理化學

## 攷

類:物理化學
李遠哲

**李遠哲**（）係臺灣化學家，喺1986年攞到諾貝爾化學獎，成為第一位喺臺灣土生土長嘅諾貝爾獎得主。1994年至2006年做中央研究院院長，2011年至2014年做國際科學理事會會長。

## 個人榮譽
* 中央研究院數理組院士（第十三屆，1980年）
* 諾貝爾化學獎（1986年）
* 中國科學院名譽博士（1987年5月13號）
*  香港中文大學榮譽理學博士（1989年）
*  香港浸會大學榮譽理學博士（1994年）
*  香港大學名譽科學博士（1998年）
* 國立清華大學名譽理學博士（1999年）
* 國立臺灣大學名譽博士（2002年）
* 國立中央大學名譽博士（2002年）
*  榮譽博士（2008年）
*  Amity大學科學榮譽博士（2014年）
* 國立交通大學名譽博士

## 攷

## 出面網頁

* 
* 

類:香港大學名譽博士
類:香港浸會大學榮譽博士
類:香港中文大學榮譽博士
類:中央研究院院士
結構化學

**結構化學**（英文：**structural chemistry**）係化學嘅一門，專研究分子嘅空間結構。

## 睇埋
*物理化學
## 攷
過膠

**過膠**係指喺一樣嘢嘅表面包上一塊薄塑膠（或者其他物質）膜，起到保護嘅作用。
## 睇埋
*過膠機
鈴木善幸

**鈴木善幸**（／すずき ぜんこう *<sup>Suzuki Zenkō</sup>*；）係日本政治人，曾出任郵政大臣、內閣官房長官、厚生大臣、自由民主黨總務會長、農林大臣、自由民主黨總裁同內閣總理大臣。

## 生平
鈴木1911年1月11號響岩手縣下閉伊郡山田町出世，家族經營住鮑魚、魷魚捕撈同埋水產加工業。

佢響岩手縣立水產學校畢業，之後入讀東京水產學校水產講習所（即依家嘅東京海洋大學）。大學畢業之後曾經做過大日本水產會會長伊谷以知二郎嘅秘書，又入過全國漁業組合連合會、岩手縣漁業組合連合會同中央水產業會。

1947年第一次出任眾議員，原先屬於社會革新黨，後嚟轉投自民黨。響1955年嘅保守合同之後加入宏池會，成為會長池田勇人嘅得力助手之一，從此開始進入權力中心。
1960年第一次入閣，出任第1次池田內閣嘅郵政大臣，跟住就先後擔任過內閣官房長官、厚生大臣、農林水產大臣同埋自民黨總務會長。響出任總務會長期間曾經同中共領導人鄧小平見面，傾過關於釣魚台（日文：尖閣諸島）嘅問題；亦曾經多次利用自己嘅影響力起鐵路。

1980年5月社會黨提出對時任首相大平正芳嘅不信任動議，令到要響6月舉行參議院選舉，點知大平正芳響呢個時候過身。雖然在野黨出於同情就投票支持自民黨，令到自民黨赢咗，但係接班人就成為問題；最後響田中角榮嘅支持下，黨內搵嚟一向同大平老友嘅鈴木出任首相，兼且接手宏池會。

鈴木善幸響上任之後，為咗解決高達82兆億嘅國債，於是要進行唔加稅嘅財政重建，但由於當時全球經濟都唔好，政策並唔成功。響外交方面，他認為「日美同盟關係唔應該包埋軍事意義」，令到日美關係轉差，唔單止搞到時任外務大臣伊東正義直接唔撈，而且黨內都有人唔妥佢，特別係岸信介一派。加上鈴木成日畀人話係田中嘅傀儡，係「角影內閣」；雖然曾經諗過擺脫田中，但冇田中佢又乜都唔係，於是響1982年10月宣佈唔再連任。之後由中曾根康弘接任首相兼黨總裁。

響唔做首相之後出任黨最高顧問。響中曾根時代，鈴木試過努力平息角福戰爭，但係慢慢佢哋開始對於太過依靠田中嘅中曾根非常唔妥，所以鈴木響1984年9月提出「二階堂擁立構想」，希望籍住推舉田中派（即平成研究會）嘅第二號人物二階堂進出任總裁，從而取代中曾根。呢個提議雖然得到福田赳夫、河本敏夫等人支持，但由於田中唔想睇到自己嘅派系搞分裂，所以都係支持中曾根。最後黨內接訥田中嘅意見，中曾根得以繼續做首相。

1986年將宏池會會長一職交畀宮澤喜一。1990年，政界引退。2004年7月19號，響東京都因肺炎而過身，終年93歲。

## 屋企
佢老婆鈴木幸，係經伊谷以知二郎介紹下識嘅，1939年響乃木神社結婚。佢哋嘅大仔鈴木俊一係政治人；三女麻生千賀子就嫁咗畀麻生太郎，而麻生都係食政治呢行飯。

## 出面網頁
過膠機

**過膠機**係係種文儀用品，用嚟將紙過膠。用嗰陣先將張紙套入膠膜，然後放落部機度，經過加熱同壓實，出返嚟就完成過膠。
Ray

**Ray**可以係：

*Ray (電影)
*Ray (幾何學)
*魔鬼魚，喺生物學入面魔鬼魚嘅常用名
*
*
情人 (Beyond嘅歌)

《**情人**》係由劉卓輝填詞，黃家駒作曲，Beyond演唱。呢隻歌收錄喺《樂與怒》專輯入面。

## 簡介
呢隻歌喺做Demo嗰陣原本係叫《大陸情人》。由於1990年代嘅香港同中國大陸有文化同經濟上嘅差異，所以呢隻歌係講緊男方嘅香港人同女方嘅大陸妹喺呢個背景下戀愛係需要面對好多難題。

呢隻歌喺1994年由姚謙同厲曼婷填詞改編做國語版，歌名叫《戒痕》，並收錄喺《味道》專輯入面，由辛曉琪演唱。

## 參考

## 出面網頁
*Beyond《情人》官方影片
比悲傷更悲傷的故事：影集版

《**比悲傷更悲傷的故事：影集版**》係臺灣電視劇，改编自韓國電影《比悲傷更悲傷的故事》同埋臺灣嘅同名改編電影。由林孝謙、莊淳淳監製，謝沛如執導，王淨、范少勳、邵雨薇、王柏傑、曾少宗、姚以緹領銜主演。講述一位患有絕症嘅男子打算幫助心愛嘅人搵到長久伴侶。2021年10月22號喺Netflix全球首播。

## 演員表

## 參考

## 出面網頁
* 
*
Our Singapore

**Our Singapore**係2015年新加坡國慶慶典嘅主題曲，由李迪文作曲填詞，林俊傑主唱。歌詞鼓勵新加坡人唔好將而家嘅成就當作理所當然，要繼承建國一代嘅成功精神，同時要有團結一致嘅精神，創造一個更好更光明嘅新加坡。

呢首歌有兩個版本，最初版本係比較輕快，但因為建國總理李光耀喺同年3月過身，作曲人李迪文覺得輕快版唔係咁合適，所以後來唱咗一個慢版。

國慶慶典當日向李光耀致敬嘅部份，播放嘅係李迪文所唱嘅慢版，但慶典去到尾就改播由林俊傑所唱嘅輕快版。

## 參考


## 出面網頁
*
化學物理學

**化學物理學**（英文：**chemical physics**）係化學同物理學嘅一個結合領域，用物理學嘅角度嚟研究化學過程。

## 攷
化學動力學

**化學動力學**（英文：**chemical kinetics**）係物理化學嘅一門，專研究化學反應率。
## 睇埋
*熱力學
## 攷
色譜學

**色譜學**（英文：**chromatography**）係分析化學上嘅一種技術，用嚟分開一團混合物。
## 攷
袁鳳瑛

**袁鳳瑛**（，）係香港1990年代嘅女歌手。佢而家經營「香港德育及演藝教育中心」，喺演藝範疇訓練中小學生。
蔡富華

**蔡富華**（，）係香港體育記者，而家係香港有線體育有限公司體育頻道總監，但仍間中喺有線嘅新聞報道中客串體育記者，報道意甲等足球消息。

## 出面網頁
質譜學

**質譜學**（英文：**mass spectrometry**）係分析化學上嘅一種技術，用嚟量度離子嘅質量對電荷比例，會得出一幅質量譜，可以用嚟得知一件樣本當中有啲乜嘢離子喺度同埋每隻離子嘅豐度。
## 攷
曾醒明

**曾醒明**（，）係前無綫電視企業傳訊部宣傳科副總監。1973年11月入職電視台，2016年離職後歷任亞洲電視外事總監同埋香港開電視外事顧問。

佢喺無綫電視工作嘅42年間，協助解決咗多個公關問題，例如2009年演員陳鴻烈猝逝、2012年全民票選香港小姐伺服器系統故障、2011年陳志雲喺威遠行動中被廉政公署拘捕同埋馬賽艷舞風波等等。

另外，無綫電視間中會安排演員同埋觀眾喺香港嘅廣場一齊睇劇集嘅大結局。呢啲公關宣傳活動嘅靈感亦係出自曾醒明 ─ 佢喺2004年為《金枝慾孽》策劃「御膳盆菜為公益」一慈善盆菜宴。自此，電視台採用咗相類嘅公關手法。

## 註


## 參考
先達廣場

**先達廣場**（）係香港一間商場，出名賣手提電話同數碼產品。佢喺九龍旺角亞皆老街83號先施大廈地下至2樓，佔地約3.9萬平方呎，前身係先施百貨嘅旺角分店。
栢麗購物大道

**栢麗購物大道**（），簡稱**栢麗大道**，係香港一條購物街，位於九龍油尖旺區尖沙咀彌敦道，九龍公園東側。
TVBS新聞台

**TVBS新聞台**，係屬於台灣TVBS旗下嘅電視新聞頻道，1995年10月2號啟播，開播嗰時係臺灣第一個24小時本土新聞頻道；初初叫做「TVBS 超級新聞網」（TVBS-Newsnet，又叫「Super News」），係TVBS四個家族頻道入面第三個啟播嘅頻道。喺台灣，呢個台被稱為「**TVBS-NEWS**」、「**TVBS-N**」，香港myTV SUPER稱為「**無線衛星新聞台**」。

TVBS新聞部位於TVBS「內湖大樓」九、十樓，而報導整點新聞攝影棚，位於「內湖大樓」一樓；製播內容包括新聞報導、新聞回顧、娛樂資訊同埋時事論壇等。

## 參考
梁泰來

**梁泰來**（，）係香港傳媒人，被部份人視為陳志雲嘅愛將。

## 簡歷
佢讀過天主教總堂區學校、金文泰中學及香港中文大學生物化學系（1991年），喺2002年至2012年任職《明報周刊》娛樂組資深記者。2012年轉職去香港商業電台，而家係商業電台節目《1圈圈》主持同埋對外事務部總監。

## 參考

## 出面網頁
* 
*
郭志仁

**郭志仁**（）係香港商業電台雷霆881節目主持同商業一台總監。曾經做過選舉經理人同香港公開大學兼職講師。

## 參考

類:香港中文大學舊生
志仁
數學基礎

**數學基礎**（）係指研究數學嘅哲學或者邏輯基礎，例子可以睇吓集合論。

數學上，**數學基礎**一詞有時候用於數學嘅特定領域，例如數理邏輯，公理化集合論，證明論，模型論，同遞歸論（可計算性理論）。但係尋求數學嘅基礎都係數學哲學嘅中心問題：喺乜嘢終極基礎上命題可以稱為『真』?

目前佔統治地位嘅數學典範思想係基於公理化集合論同形式邏輯嘅。實際上，幾乎所有而家嘅數學定理都可以表述為集合論下嘅定理。喺呢個觀點下，所謂數學命題嘅真實性，不過就係該命題可以從集合論公理使用形式邏輯推導出來。

呢個唔可以解釋一啲問題：為乜嘢我哋應沿用現行嘅公理而唔係其他，為乜嘢我哋應沿用現行嘅邏輯規則而唔係其他，為乜嘢「真」數學命題（例如，算術領域嘅皮亞諾公理）喺物理世界中似乎係真嘅。這被尤金·維格納喺1960年叫做『數學喺自然科學中無理由嘅有效性』（*The unreasonable effectiveness of mathematics in the natural sciences*）。

喺（有時都叫柏拉圖主義）中，獨立於人類嘅數學對象嘅世界嘅存在被作為一個基本假設；呢啲對象嘅真實性由人類「發現」。喺呢種觀點下，自然定律同數學定律有類似嘅地位，因此"有效性"唔再"無理由"。唔係我哋嘅公理，而係數學對象嘅真實世界構成咗數學基礎。但，顯然嘅問題在於，我哋點樣接觸呢個世界？

一啲數學哲學嘅現代理論唔承認呢種數學基礎存在。有啲理論傾向於專注，並試圖將數學家嘅實際工作視為一種社會群體來作描述同分析。都有理論試圖創造一個，將數學喺"現實世界"中嘅可靠性歸結為人類嘅認知。呢啲理論建議只喺人類嘅思考中搵到基礎。

## 參考
* *[http://www.dartmouth.edu/~matc/MathDrama/reading/Wigner.html The Unreasonable Effectiveness of Mathematics in the Natural Sciences] *, Eugene Wigner, 1960;
* *What is mathematical truth?*, Hilary Putnam, 1975;
* *Mathematics as an objective science*, Nicholas D. Goodman, 1979;
* *Some proposals for reviving the philosophy of mathematics*, Reuben Hersh, 1979;
* *Challenging foundations*, Thomas Tymoczko, 1986, preface to first section of *New Directions in the Philosophy of Mathematics*, 1986 and (revised) 1998, which includes also Putnam, Goodman, Hersh.

## 睇埋
* 數學哲學
* 數學準經驗主義
* 幾何基礎

## 出面網頁
* What is Foundations of Mathematics?
* Logic and Mathematics 
* Foundations of Mathematics mailing list 

類:數學
類:哲學
類:邏輯
數學史

數學有好長歷史。史前嘅人類就喺度試緊用自然嘅法則嚟衡量物質嘅多少、時間嘅長短呢類抽象數量，例如度時間就有日、季節、同年呢啲。冇幾耐算術亦都好自然出現咗。古代嘅石碑亦表示嗰時嘅人經已有些少幾何學知識。喺打後嘅有歷史時代，數學係為咗文明早期嗰陣嘅生產活動而誕生嘅－包括稅務同貿易嘅實用計算、測量土地、同埋預測天文事件呀噉－呢啲需要可以簡單噉概括為早期數學對數量、結構、空間、同埋時間方面嘅研究。嗰時嘅人亦都有咗啲記數嘅架生，例如符木、或者響印加帝國（Inca Empire）入面用嚟儲存數據嘅奇普（Quipu）－唔同文明都有各自嘅記數系統。另一方面，古人都有啲對純數學嘅研究：古代中原嘅六藝之一就有「數」呢一門。而「Mathematics」呢個詞響歐洲有希臘話詞源 （mathematikós）－呢個字意思係「學問嘅基礎」噉解，源於 （máthema；「知識、學問」）－古希臘人已經有啲數學概念。

到咗 16 世紀，算術、初等代數、仲有三角學等嘅初等數學西人經已大致搞掂。17 世紀有咗「變數」呢個概念，令啲人開始研究變化緊嘅量同量嘅相互關係、同埋圖形之間嘅相互變換。西人響研究古典力學（Classical mechanics）嘅過程之中又發明咗微積分。隨住自然科學嘅進一步發展，為咗研究數學基礎而產生出嚟嘅集合論同數理邏輯呢啲領域亦都開始慢慢發展。總體嚟講，數學由古代到而家都一直係噉延展緊，而且同科學有好豐富嘅相互作用－兩者都有著數。

數學響歷史上有好多嘅大發現，並且直到今日都仲會有新嘅發現。根據俄羅斯數學家 Mikhail B. Sevryuk 響美國數學會通報 2006 年 1 月嘅期刊入面講，「存在響數學評論（Mathematical Reviews；一本好有料到嘅數學期刊）資料庫入面嘅論文同埋書嘅數量自從 1940 年（數學評論嘅創刊年份）經已超過咗一百九十萬份，而且每年仲增加超過七萬五千份嘅細目。呢個學海嘅絕大部份都係新嘅數學定理同埋佢哋嘅證明。」

## 攷
泛代數

**泛代數**（英文：**universal algebra**）係代數學嘅一門，研究代數結構呢樣嘢嘅本質。
構造法

**構造法**（**Proof by construction**）係數學證明嘅一種方法，一般係用嚟證明一啲存在性定理（Existence theorem；一啲話某啲嘢存在嘅定理）－用呢個證明嗰陣，用嗰個人會諗出一件有得用數學描述嘅物件出嚟，列出佢有啲乜嘢特性，再證明一件有呢啲數學物性嘅物件係存在嘅。佢條思路係噉嘅：

* 揾到有一個情況下，命題 P 係啱嘅；
* 證明到「喺至少一個情況下，命題 P 係啱嘅」。

;例子
*要求*：證明「唔係所有單數都係質數」（即係話「喺至少一個個案入面，有個單數唔係質數」）。

重點就係要揾個唔係質數嘅單數出嚟。

9 係個好簡單嘅例子，佢符合單數嘅定義（唔可以俾 2 整除），但又唔係質數（佢係 1、3、同佢自己嘅倍數）。

即係話揾到有一個情況下，命題 P （有個單數唔係質數）係啱嘅，噉就證明咗「唔係所有單數都係質數」呢句命題。

## 攷
安倍晉太郎

**安倍晉太郎**（安倍晋太郎／あべ しんたろう，），日本政治人，前農林大臣、內閣官房長官、通產大臣、外務大臣、自民黨國會對策委員長、自民黨政務調査會長、自民黨總務會長、自民黨幹事長。二仔係日本首相安倍晉三。

## 生平
### 早年
1924年4月29號，安倍晉太郎響日本東京市四谷區（即依家東京都新宿區）出世，籍貫山口縣大津郡油谷町（即依家長門市）。安倍家族響當地都算係名門望族，係個經營釀造業（主要係釀酒同豉油）嘅地主。

老豆安倍寬係戰前日本國會議員，唔支持東條英機，係出嗮名嘅反戰議員。阿媽靜子係陸軍大將大島義昌個孫。大伯父安倍慎太郎係個生意人，有少少錢，又做過山口縣議會議員。

不過，安倍寬同靜子響晉太郎出世85日之後就離婚，晉太郎跟住老豆返山口縣住，響嗰度渡過佢嘅童年。

佢先後入讀舊制山口中學校（即依家山口縣立山口高等學校）、第六高等學校（岡山市），1944年入讀東京帝國大學法學部（即依家東京大學法學部）。響二戰末期，佢曾經成為海軍滋賀航空預備學生、加入過神風特攻隊。

大學畢業之後，響每日新聞社做嘢。1946年，老豆安倍寬死於心肌梗塞，第二年大伯母亦都過身。1951年5月，安倍晉太郎同岸信介個女岸洋子結婚。

### 政治生涯

1956年，外父岸信介出任石橋內閣嘅外務大臣，安倍因而唔撈新聞社、改為出任外務大臣秘書官。1957年，岸信介成為首相，安倍就擔任內閣総理大臣秘書官。響1958年嘅第28屆日本眾議院議員總選舉，佢出選山口縣第一區，成功當選。雖然響1963年落選，但四年後再度當選，而且一直連任到佢死為止。

安倍響黨內原先屬於十日會（又叫岸派，以岸信介為首），響岸信介退出政壇後，十日會變成清和政策研究會，安倍亦因此加入清和研。出於背景，安倍響角福戰爭入面全力支持清和研阿頭福田赳夫。

響出任過自民黨農林、外交、國防各部會副部會長同埋農林政務次官之後，響1974年出任三木武夫內閣嘅農林大臣，係佢第一次入閣。跟住佢做自民黨國會對策委員長，1977年出任福田改造內閣嘅內閣官房長官，任內協助達成中日和平友好條約。1978年福田想要出選自民黨總裁，安倍為咗幫福田就提出希望解散眾議院，之不過響金丸信反對下就未成事。

1982年，鈴木善幸唔撈首相，因而舉行黨總裁大選，福田為咗對抗親田中嘅中曾根康弘，所以支持安倍出選。但由於黨內唔係太多人支持佢，佢最後都係輸咗。同年中曾根內閣成立，搵嚟安倍出任外務大臣。佢響外交上面都有啲成績：靠住外父岸信介響美國嘅人脈，佢聯同中曾根修復之前轉差嘅日美關係；之後又改善咗日蘇同日中關係。1986年7月，佢接替福田赳夫，出任清和研會長；同年又出任自民黨總務會長。

響當時，佢同竹下登、宮澤喜一合稱做「安竹宮」，係嗰陣日本政壇嘅三大領袖。1987年，中曾根宣佈唔做首相，諗住響呢三大領袖入面揀一個人接班。最終中曾根揀咗竹下，而唔係當時最多人支持嘅安倍：有講法係佢同竹下傾掂數，等竹下做完再畀安倍上位；亦有指係佢自己讓位畀竹下。同年11月，竹下內閣成立，而佢就出任自民黨幹事長，任內大力支持引入消費税。

1988年，佢嘅秘書捲入里庫路特醜聞，佢因而受到牽連。

### 病發同過身
1989年，因為身體出問題而去到順天堂大學醫學部附屬順天堂醫院留院，之後證實係胰臟癌，5月做手術切咗胰臟、十二指腸同埋一部分嘅胃。7月出院。

1990年，安倍先後出訪蘇聯同埋美國，遊說雙方停止冷戰。同年眾議院選舉，佢派出大量清和研成員參加。同年8月病情惡化，跟住兩次入院。當二仔兼秘書安倍晉三同佢講「係癌症」嗰陣，佢嘅反應係「啊，果然係咁」。佢最後因為身體問題而取消響9月20號訪問蘇聯。

1991年4月，時任蘇聯總統戈巴卓夫訪問日本，佢出席歡迎午宴，呢次係佢最後一次公開現身。5月15號，佢響順天堂大學醫學部附屬順天堂醫院過身，終年67歲。

由於安倍當時係派系阿頭，外父又做過首相，佢又唔係冇料，臨死前佢本身係繼任首相嘅有力人選，點知就響呢個時候病死，因而畀人叫做「苦命嘅首相候補」，而佢二仔安倍晉三都覺得好遺憾。

## 屋企

阿爺安倍彪助，舊姓椋木，後嚟娶咗阿嫲安倍タメ（タメ直譯係「為」），加上安倍タメ個大佬安倍慎太郎早死、冇仔女，所以彪助就成為安倍家嘅婿養子。佢哋得一個仔，就係安倍寬，安倍晉太郎個老豆。

至於安倍晉太郎個阿媽本堂靜子，佢係陸軍軍醫監本堂恒次郎大女、陸軍大將大島義昌孫女。後嚟佢改嫁，生咗另一個仔西村正雄（即安倍同母異父嘅細佬）。
*老婆：岸洋子（岸信介大女）
**大仔：安倍寬信（新抱：幸子，牛尾治朗大女）
***孫：安倍寬人
**二仔：安倍晉三（新抱：昭惠，森永製菓前社長松崎昭雄大女）
**三仔：岸信夫（後嚟做咗岸信和個契仔，入繼岸家，新抱：智香子）
***孫：岸信千世

## 攷
香港免費電視牌照爭議

**香港免費電視牌照爭議**源於2009年香港政府計劃增加免費電視牌照，但去到2013年10月香港政府公佈結果後觸發嘅一場爭議。

2009年年底，香港3間電訊商向廣播事務管理局申請免費電視牌照，其中一位申請者城市電訊主席王維基表現相對積極，喺2012年成立香港電視網絡，大肆招兵買馬，並拍攝咗十幾套電視劇，引起少觀眾嘅關注同期待。但去到2013年10月15號，行政會議完成審批程序，原則上同意批發免費電視牌照畀奇妙電視同香港電視娛樂，而大致完成準備嘅香港電視網絡，佢嘅申請就被拒絕。由於香港政府事前未聲明會有三揀二嘅情況，又拒絕交代唔發牌畀香港電視網絡嘅原因，喺香港嘅公眾同輿論壓力下，商務及經濟發展局局長蘇錦樑同香港行政長官梁振英先後表示，基於行政會議嘅保密原則，唔能夠公開交代原因，淨係話申請結果涉及「一籃子因素」。事件激發香港社會強烈迴響，公眾唔接納呢啲解釋，引發12萬人遊行同埋包圍香港政府總部。

最後特區政府冇改變到決定，而香港電視網絡喺2018年放棄申請免費電視牌照。

## 睇埋
* 一男子因素

## 參考
簡文滌

**簡文滌**（）係香港藝人經理人，前華星唱片公司高層、前漢傳媒旗下演藝娛樂集團潮藝娛樂嘅行政總監，亦做過澳滌娛樂董事。2010年1月，佢同另外四名股東喺灣仔開設有「港島澳牛」之稱嘅華星冰室。

## 出面網頁
* 澳滌娛樂(國際)有限公司
* 港式奶茶多士敗北 華星冰室北上五堂課
* 簡文滌冰室熱銷情與義
愛比死更冷

**愛比死更冷**可以係指：
*《愛比死更冷 (西德電影)》，1969年西德電影
*《愛比死更冷 (澳門電影)》，2018年澳門電影，由周國賢、唐瑞雪、唐文龍、梁恩倩、郭永樸、施祖男、古天祥、黃竣鋒演出。
張淑晶

**張淑晶**係台灣一名包租婆，涉及多宗租屋欺詐案被判監，甚至因此導致台灣政府喺2019年6月修訂俗稱「張淑晶條款」嘅「包租及轉租契約」。

張淑晶2013年開始喺新北市開始租屋生意，並利用各種不當手段告啲租客侵佔、損毀、欺詐或偽造文書等罪，侵吞租客押金。截至2018年，已經有160人對佢提出控訴，新北地方法院喺2018年7月3號對案件一審判張淑晶8年2月徒刑。張淑晶上訴高院，高院2020年12月23號將佢加監至9年8月，其中1年2月得易科罰金部分先定讞，其餘部分可上訴，張淑晶成為台灣首名設局詐騙房客被判刑嘅房東。

2021年10月5號，臺灣高等法院認定一審判決無問題，依照《使公務員登載不實罪》，張被判8個月有期徒刑，呢單案係身纏多件訴訟嘅張淑晶首單確定要坐監嘅案件。

## 參考
愛比死更冷 (澳門電影)

**愛比死更冷**（英文：*Love Is Colder Then Death*）係一套 2018 年澳門電影，由周國賢、唐瑞雪、唐文龍、梁恩倩、郭永樸、施祖男、古天祥、黃竣鋒演出，故仔以廿世紀九十年代中期澳門仍然係葡萄牙殖民地時期做背景。

呢套戲得到澳門文化局「澳門電影長片製作支援計劃」資助 150 萬。

## 故仔
廿世紀九十年代中期澳門嘅治安差，由中國內地跟阿媽（梁恩倩飾）同後父標哥（唐文龍飾）嚟到澳門嘅林琦瑋（唐瑞雪飾演）喺澳門中學入面被受排斥欺凌，另一方面，佢個名同班上另一個男同學林奇偉（周國賢飾）差唔多。琦瑋俾人蝦嗰陣得到奇偉嘅出手相助，自此兩人嘅命運就連埋一齊。

兩個睇落平凡嘅中學生，心底同樣背負著重大怨恨。林奇偉嘅爸爸為咗伸張正義而畀黑幫殺害，於是佢着上老豆留低嘅警察制服，希望完成老豆生前嘅心願，用行動制裁嗰啲欺負弱勢嘅澳門黑幫；而一直飽受老母同同學欺凌虐待嘅林琦瑋，細細個親眼目睹自己親生阿爸被繼父標哥搞到變咗植物人，阿媽更離佢父女而去，報仇慾望早已植根喺佢心底。

## 參考
妙麗皮鞋

**妙麗皮鞋**（**MILLIE'S**）係一間香港公司，喺廿世紀五十年代成立，妙麗賣皮鞋，喺1960年，係香港第一間引入意大利鞋嘅公司。個牌子大眾化同深入民心。 

告白咁講／唱：「妙麗妙麗妙到極，妙麗妙麗妙到極，妙麗手袋天天新款，妙麗皮鞋與眾不同，妙麗童裝零舍夠威。」

## 攷
謝條根

**謝條根**（1957年5月10日－），台灣新北市人，因為台灣身分證號碼係A123456789，太過好記又容易被人攞嚟做犯法嘢。有啲人會叫佢做「一條龍先生」，佢亦不時引起一啲媒體嘅關注。

佢喺接受媒體訪問嘅時候曾經話，呢個身分證號碼令佢有唔少麻煩，除咗唔少人會攞呢個號碼喺唔同場合做測試，佢仲會無辜捲入網上欺詐、黃牛飛、援交、逃漏稅等罪行，成日要去差館、地檢署澄清，甚至搞到信用破產，想借錢同申請手機號碼都唔得。啲政府機關換發健保卡同身分證嘅時候，宣傳品嘅樣本都用呢個號碼，直到二〇〇五年《自由時報》獨家報導呢組號碼真係有人用，樣本先至改號碼。

新北市政府民政局戶政科長顏耀明喺2020年7月講過可以幫謝條根換身分證號碼，但佢就話自己工作忙，嫌麻煩，年紀又有返咁上下，索性用到底。

## 參考
AFP

**AFP** 可以係指：

* 法新社（法文：Agence France-Presse，縮寫係AFP）

* 澳洲聯邦警察
五堅情

**五堅情**係2019年喺臺灣出道嘅男團，以前叫「W0LF四堅情」，成員包括陳零九、邱鋒澤、黃偉晉、小賴，2020年婁峻碩加入咗之後就改名「W0LF(S)五堅情」。佢哋英文名「W0LF(S)」係由佢哋英文名嘅字首——Wayne（黃偉晉）、09（陳零九）、Lai（賴晏駒）、Feng Ze（邱鋒澤）和Shou（婁峻碩）——拼合而成嘅。五堅情嘅fans名叫做「堅果」。

## 成員

## 發展
### 組團之前
當時仲係臺灣偶像男團SpeXial成員嘅黃偉晉同嚟自星加坡、啱啱落腳臺灣嘅歌手邱鋒澤喺2017年一齊拍過一套臺灣嘅偶像劇《》。邱鋒澤之後搵黃偉晉合作創作男男對唱情歌《斷訊》，而畀網友湊做「斷訊CP」。之後黃偉晉當兵嘅時候，邱鋒澤同臺灣歌手陳零九一齊上《娛樂百分百》嘅「凹嗚狼人殺」，再被組成「九澤CP」，並且合作《》同《》兩首狼人殺主題嘅情歌。黃偉晉退役後，同SpeXial嘅經紀公司合約期滿，再返去《娛樂百分百》，一集節目中笑邱鋒澤話「到底係邊個兵變我（到底是誰兵變我）」而成為金句。陳零九、邱鋒澤、黃偉晉同小賴亦因為狼人殺單元而變熟，佢哋嘅互動亦都受到觀眾歡迎，有唔少網民建議他們合作創作歌曲。

### 組成四堅情
2019年11月6號，邱鋒澤、陳零九同黃偉晉喺《娛樂百分百》直播時段嘅時候宣布將會同小賴賴晏駒組一個四人限定男團。13號，佢哋四個分別喺各自嘅IG直播宣佈團名將會係「W0LF四堅情」。

11月19號，四堅情推出第一首單曲《兵變》，係以黃偉晉喺《娛樂百分百》狼人殺單元嘅金句「到底是誰兵變我」為主題。《兵變》MV喺17日內達到100萬次收睇。四堅情話喺《兵變》600萬次收睇嘅時候會同婁峻碩合作。

2020年愚人節當日，四堅情喺IG同Facebook出post話將會喺9號出第二首單曲《速食堅情》。之後喺出歌之前，公佈首歌嘅真名係《速食愛情》。《速食愛情》MV用咗9日達到100萬次收睇。

### 拓展為五堅情
2020年6月22號，《娛樂百分百》推出〈〉單元，並喺第6集宣佈婁峻碩即將加入個團組成「五堅情」。

佢哋喺2020年7月10號分別喺自己嘅IG同Facebook出post，將喺14號以「五堅情」名義推出單曲《All Day》。12號，喺邱鋒澤嘅YouTube channel宣佈「W0LF(S)五堅情」正式成立。

五堅情喺2020年7月14號正式推出《All Day》。《All Day》MV用咗8日達到100萬次收睇。《娛樂百分百》亦都發佈咗五堅情喺〈叮咚五堅情〉錄影時候拍嘅「我們一起長大版MV」。

2020年10月，五堅情成為Samsung新智能電話型號「Galaxy S20 Fan Edition」嘅代言人。10月16號，五堅情推出第二首單曲《#反正我好看》，MV同步喺邱鋒澤同Samsung嘅YouTube channel上架，並且用咗5日達到合計100萬次收睇。五堅情亦都各自為Galaxy S20 Fan Edition錄咗五條20秒副歌廣告版本，歌詞同合體版嘅副歌唔同。

12月2號，五堅情成立官方Facebook page「五堅情official」。25號，再宣佈成立YouTube channel「五堅情W0LFS Life」，並且喺第二日出第一條片。

2021年1月15號，KKBOX公佈「第16屆KKBOX音樂風雲榜頒獎典禮」得獎名單，五堅情獲選「十大年度風雲歌手」。五堅情亦出席3月13號喺舉行嘅頒獎禮。

五堅情喺2021年1月16號宣佈幫《100%小狼人》中文版配音。配音版喺2月26號喺臺灣上映。

2021年5月8號，喺陳零九同邱鋒澤嘅「九澤CP第四象限演唱會」上、五堅情嘅Facebook同YouTube同五個成員自己嘅Facebook同IG上面公佈將會喺2021年8月21號喺高雄巨蛋搞「W0LF(S)五堅情《月面着陸》演唱會」，但係因為臺灣嘅武漢肺炎疫情所以喺6月7號宣佈延期。

喺5月26號，五堅情推出第三首單曲《I Wanna Holiday》，喺同Agoda合作嘅廣告歌。MV喺27號喺邱鋒澤YouTube channel首播。

2021年7月14號，五堅情喺「五堅情W0LFS Life」channel直播慶祝成軍一週年，同時宣佈成立官方IG「w0lfs.official」。

2021年9月16號，五堅情再出新歌《零距離》。呢首歌係喺臺灣疫情未緩和嘅時候出嘅，五個成員分別錄音同拍MV。當時邱鋒澤返咗星加坡，所以佢嘅錄音同MV段落都係喺星加坡完成。

2021年10月4號，五堅情宣佈將會喺12月4號舉行「五堅情 Moon Landing Experience 5G線上試航互動音樂會」。

10月21號，五堅情同傳說對決合作，同虛擬團體《傳說女團WaVe》一齊做咗首《Ride On》，係傳說對決五週年嘅主題曲。《Ride On》喺29號正式出街。

11月19號，喺臺北統一時代百貨2樓夢廣場舉行快閃活動，宣佈12月1號會出新歌「Moon Landing」；五堅情第一張碟將會喺2022年1月20號起開始預購；而因為疫情延期嘅《月面着陸》演唱會將會喺2022年2月19號舉行。同時首唱喺23號上架嘅五堅情版本《兵變》。

## 音樂作品
### 專輯

### 單曲

## 影視作品
### 動畫配音

## 電影作品

## 戲劇作品
### 廣播劇

## 團綜
五堅情喺《娛樂百分百》有三個團綜單元，分別係〈叮咚五堅情〉、〈凹嗚五宿舍〉同〈五堅情的五四三〉。

### 叮咚五堅情
《叮咚五堅情》係娛樂百分百嘅戶外真人騷單元，出咗三季。

### 凹嗚五宿舍
《凹嗚五宿舍》係娛樂百分百嘅訪談單元，由五堅情主持，2020年10月15號起正式播出。

### 五堅情的五四三
《五堅情的五四三》係娛樂百分百嘅外景單元，由五堅情主持，2020年11月2日起正式播出。

## 代言／宣傳大使

## 演唱會

## 獎項
### 大型頒獎禮嘅獎項

## 上榜紀錄
### [[KKBOX]]

### 醉心龍虎榜

### Hit FM聯播網

## 攷

## 拎
* 五堅情Facebook專頁
* 五堅情Instagram專頁
* 五堅情YouTube頻道
焦點 (新加坡節目)

《**焦點**》係新傳媒8視界新聞嘅一個電視節目，1982年1月2號啟播，係新加坡最長壽嘅中文時事節目。內容關於新加坡同埋世界各地嘅重大事件。而家逢星期四晚10:30喺8頻道播出。

佢哋攝製隊嘅足跡遍布中國、香港、台灣、日本、緬甸、馬來西亞同印尼，喺2016年喺香港採訪製作嘅專題節目《香港回歸19年之變》，攞到《紅星大獎2017》「最佳時事報導」獎。

## 主持人
* 曾月麗（做到2017年5月）

## 參考

## 出面網頁
* 節目官方網站
楊振華

**楊振華**可以係指：
*楊振華 (中國)：中國相聲表演藝術家。
*楊振華 (星加坡)：星加坡新聞主播。
*楊振華 (四川)：四川醫師、教育家、公誼會和平主義者。
澳洲聯邦警察

**澳洲聯邦警察**（，縮寫：**AFP**）喺1979年10月19號成立，係澳洲聯邦嘅聯邦制警察機構，負責執行澳洲聯邦嘅法律同埋保護澳洲聯邦嘅國家利益。澳洲聯邦警察係澳洲喺國際刑警組織中嘅代表組織，同埋澳洲聯邦政府嘅內部保安顧問。

## 參考

類:警察
類:情報機構
類:澳洲政治
曾月麗

**曾月麗**（）係星加坡女主播，由1999年開始主持時事節目《焦點》，去到2017年卸任，但仍然擔任《星期二特寫》嘅監製。

## 參考
香港百貨公司一覽

香港嘅百貨公司有：

*永安百貨
*先施
*裕華百貨
*華豐國貨
*新都城百貨
*連卡佛
*AEON
*一田百貨
*千色Citistore
*IKEA
*阿布泰國生活百貨
*DON DON DONKI
*c!ty'super
*SOGO

## 執咗笠嘅百貨公司

*大新百貨
*中華百貨
*大大百貨

*惠羅百貨
*吉利市百貨
*占飛百貨
*美美百貨
*妙麗百貨
*大丸百貨
*松板屋
*三越百貨
*龍子行
*瑞興百貨
*八百伴百貨
哲學喪屍

**哲學喪屍**（）係心靈哲學上嘅一個概念。喺 1974 年，有哲學家提出咗個噉嘅思想實驗：想像家陣有隻生物係所謂嘅哲學喪屍，呢隻生物喺各種物理性質上同一個正常嘅人類完全一個板，但唯獨冇意識同感質－噉講意思即係話，當一隻哲學喪屍（例如）俾啲尖嘅嘢拮到嗰陣，佢實際上唔會感覺到任何嘅痛楚，不過佢曉做出嗌痛、「塊面有痛嘅表情」同埋「嘗試避開支針」等正常人類覺得痛嗰時會有嘅一切行為。

## 概論
哲學喪屍喺心靈哲學嘅討論上成日引發到人嘅思考。

有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅（心身二元論最重要嗰個諗頭）。

除此之外，亦都有唔少哲學家鍾意思考喪屍世界（zombie world）嘅問題－即係想像一個「身邊嘅人查實冚唪唥都係哲學喪屍」噉嘅世界，帶出咗「點樣知道身邊嘅人係咪真係有意識同感質？」等嘅問題。

## 睇埋
*心身二元論
*心腦同一論
*感質
*靈魂
*喪屍

## 註釋

## 引咗

## 拎
* Kirk, Robert. "Zombie". In Zalta, Edward N. (ed.). *The Stanford Encyclopedia of Philosophy* (Summer 2009s ed.).
感質

**感質**（英文：**qualia**）係心靈哲學上嘅一個概念，指一嚿主觀同有意識嘅體驗。例如一個人食蘋果嗰時喺佢心靈入面淨係得佢感到嘅「個蘋果嘅味道」等嘅體驗就係一嚿感質。

## 睇埋
*哲學喪屍
星加坡唐人

**星加坡唐人**（），當地叫**新加坡華人**，係常住星加坡嘅唐人。佢哋佔星加坡人口成76%（257萬人），令星加坡做咗大中華地區以外唯一唐人佔大多數人口嘅社會。

早喺第十世紀，已經有唐人喺新加坡做生意同定居，亦都有唔同嘅中國歷史記錄講到第十到十四世紀期間，新加坡有唐人同埋貿易活動。喺新加坡未變成英國貿易港口之前，全個新加坡島得返大約150人住喺度，佢哋大多數係天猛公阿都拉曼嘅跟隨者。嗰陣時，大概有120個係馬來人，另外有20至30個係唐人。

新加坡嘅國族身份係建立喺一種叫做公民民族主義（即係無論種族，只要係新加坡公民，就係「自己人」）上面嘅。今日嘅新加坡唐人，一般都會首先認同自己係「新加坡人」，之後先至會話自己係「華人」。新加坡政府近年亦都不斷強調，華人已經由以前「落葉歸根」嘅華僑身份，變成而家「落地生根」嘅新加坡唐人。

至於峇峇娘惹，因為佢哋融入咗其他唐人族群，所以喺成個新加坡人口入面所佔比例好少。

## 參考
星加坡華文

**星加坡華文**（），又叫**新加坡華語**，係星加坡唐人通行嘅標準官話，亦係同英文、馬來文、淡米爾文並列做四大星加坡官方語文。

皆因星加坡同大中華地區相隔一大段距離，星加坡發展出自己嘅華文文化，亦創造出唔少特有嘅詞彙，譬如「快熟麵」（即食麪）、「德士」（的士）、「巴剎」（街市）。
星加坡國慶日

**星加坡國慶日**（）係星加坡嘅國慶，喺每年8月9號，紀念1965年8月9號星加坡由馬來西亞獨立出嚟。星加坡政府都會喺呢日搞星加坡國慶慶典。
腦模擬

**腦模擬**（英文：**brain simulation**）係指用電腦模擬嚟建立描述腦部運作嘅模型嘅技術。

## 睇埋
*心靈上載
國防高級研究計劃局

**國防高級研究計劃局**（，**DARPA**）係美國國防部專門負責做軍事科技研發嗰部份。
約翰·羅渣士·尚魯

**約翰·羅渣士·尚魯**（**John Rogers Searle**，）係美國一個哲學家，Willis S.同Marion Slusser嘅心靈同語言哲學名譽教授，以及加州大學伯剋利分校研究生院嘅教授，直到2019年 佢因對語言哲學，心靈哲學同社會哲學嘅貢獻而出名，由1959年開始喺柏克萊加州大學任教。

2000年，約翰·尚魯攞到Jean Nicod獎；2004年，國家人文獎章；同2006年嘅心靈與大腦獎。佢喺2010年當選為美國哲學學會會員。 尚魯早期喺言語行為方面嘅諗法，受到J. L. Austin同埋維根斯坦嘅影響。佢值得注意嘅概念；包括「中文房間」反駁強人工智能嘅論點。

## 攷

## 出面網頁

類:美國哲學家
美祿恐龍

**美祿恐龍**（）係馬來西亞同星加坡流行嘅嘢飲，將一杯有冰嘅凍美祿，面頭再滲啲美祿粉。
蓮舫

**蓮舫**（，爸爸姓**謝**，阿媽姓**齊藤**，前夫姓**村田**）係臺灣裔日本政治人，而家係參議院議員、同埋立憲民主黨參議院。佢曾經係日本民進黨第2任代表（黨魁）、民進黨內派閥花齊會（源於松下政經塾）成員、同埋日本參議院「新綠風會」一員。佢喺2010至2012年間係日本內閣成員，其間做過行政革新特命擔當內閣府特命擔當大臣同埋食品安全暨消費者事務擔當內閣府特命擔當大臣。2016年，佢被選為日本民進黨代表，係日本史上第一個女性同埋第一個擁有多國血統者擔任主要政黨嘅黨魁 。

## 參考
可返用度

**可用性**係軟件工程上嘅概念，指將一隻軟件入面用過嘅嘢（例如源碼）喺第時攞嚟返用。
達人Show

《**達人Show**》（）係臺灣歌手羅志祥嘅第二隻國語大碟，呢張唱片響2004年10月22號發行；佢憑住同徐熙娣合唱嘅《戀愛達人》喺2005年獲得香港TVB8金曲榜頒獎典禮第一名。

## 曲目

**VCD**
#機器娃娃
#戀愛達人（特別演出：徐熙娣）
#小丑魚（特別演出：楊丞琳）
#灰色空間

## 音樂錄影帶

## 獎項
*Hit FM年度百首單曲：《戀愛達人》
*2005年新城國語力頒獎禮：《機器娃娃》
*2005年TVB8金曲榜頒獎典禮：《戀愛達人》

## 唱片版本
*平裝首版：1CD
*影音珍藏版：1CD+1VCD，隨碟加送2005達人秀寫真年曆卡。

## 參考
另存心檔

《**另存心檔**》係台灣歌手亦帆嘅第四張錄音室專輯，喺2013年11月13號開始發行。

## 曲目
**CD**

## 音樂錄影帶
#〈踏破鐵鞋〉MV，導演：林孝謙、呂安弦。
#〈吉屋出租〉MV，導演：林孝謙、呂安弦。
#〈魚干女·草食男〉MV，導演：林孝謙、呂安弦。
#〈大雨欲來〉MV，導演：吳育維，特別演出：潛振寰。

## 參考
Sony BMG

**Sony BMG**（）係美國新力音樂（Sony Music）同德國貝塔斯曼音樂集團（Bertelsmann Music Group；簡稱BMG）響2004年成立嘅一間唱片公司，到咗2008年畀索尼公司收購之後改組做索尼音樂娛樂（Sony Music Entertainment；簡稱SME）。

## 睇埋
* EPIC Records
* 索尼音樂娛樂
* BMG

## 攷

*Leonard, Devin (November 28, 2005). "Music Lessons." 《財富》, pp.&nbsp;31–32.

## 出面網頁

* Sony Commercial Music Group (CMG) – Official Site
* Sony Music Entertainment, Incorporated – Company Profile on Yahoo!
* Music Press Coverage of Sony BMG Merger Completion
* Business press coverage of merger completion
* Groklaw Page on Sony BMG DRM Issues and Litigation
* Sony BMG Litigation and Rootkit Info
* Sony BMG Sued for Software Piracy – Assets Seized
*
絲綢之路：東方和西方的交流傳奇

《**絲綢之路：東方和西方的交流傳奇**》（，直譯：「馬哥孛羅同絲綢之路」）係由法國漢學家喺1989年出版嘅一本插圖，係「發現之旅」叢書第4冊。

## 簡介
自古以來，連接歐洲同遠東嘅絲綢之路就極具神祕感，延伸喺歐亞之間嘅崇山峻嶺同乾草原令旅途困難重重，然而馬哥孛羅嘅遠東之旅最終成行。本書記錄咗呢段歷史，以年代記體裁為讀者講述絲綢之路嘅歷史面貌。豐富嘅全彩插圖係呢本書嘅特色之一，包含咗一啲罕見圖片，例如羅漢造型嘅馬哥孛羅塑像。

## 章節

* 第一章：使節的時代（p. 13）
* 第二章：朝聖者的時代（p. 33）
* 第三章：商人的時代（p. 47）
* 第四章：馬可·波羅（p. 67）
* 第五章：傳敎士的時代（p. 99）
* 第六章：航海家的時代（p. 111）
* 見證與文獻（p. 129）
* 大事紀（p. 180）
* 圖片目錄與出處（p. 186）
* 索引（p. 189）

## 評論
法國歷史學家為學術期刊《漢學研究》（）撰稿時講到，呢本書「文筆清新流暢，對日期、名稱、地圖、索引及各種歷史事件嘅呈現都好精準，係本非常實用嘅工具書。」

臺灣朝陽科技大學嘅一份讀物報告話：「呢本書嘅內容十分豐富，入面分別設咗不同時代及人物去講述有關遠古時代嘅地理、文化、戰爭、商業貿易同埋海、陸絲路，且亦提及咁多宗教方面嘅事蹟。[...] 本書嘅章節皆環環相扣，令人很容易回憶同連結相關事件。[...] 第四章對馬哥孛羅嘅介紹非常豐富，可話係本書入面很特別嘅章節。」

## 睇埋

* 大秦
* 西域
* 于闐
* 樓蘭
* 龜茲
* 粟特
* 月氏
* 高昌
* 張騫
* 吐魯番
* 吐火羅人
* 敦煌石窟
* 東突厥斯坦
* 唐代三夷教
* 
* 
* 
* 
* 
* 
* 
* 
* 
* 
* 
* 
* 
* 

## 攷

## 出面網頁
*
紅外光譜學

**紅外光譜學**（英文：**infrared spectroscopy**）係光譜學嘅一門，靠睇一份物質樣本點樣同紅外線互動嚟鑑別件樣本嘅化學成份係乜。

## 攷
拉曼光譜學

**拉曼光譜學**（）係光譜學嘅一門，用光子嘅非彈性散射嚟鑑別一隻物質。

## 拉曼光譜

拉曼光譜係一種用喺分析物質結構同化學成分嘅技術。呢個技術基於拉曼散射現象，由印度物理學家 C. V. 拉曼喺1928年發現。

當光線進入一個物質又同佢相互作用時，一部分光線會散射同改變頻率。爾種散射現象叫做拉曼散射。拉曼散射嘅頻率變化同物質嘅分子結構同振動模式有關，所以通過分析散射光嘅頻率變化，可以獲得物質嘅分子結構同化學組成嘅資料。

喺拉曼光譜儀，用一束單色光線（通常係激光光源）照射到樣品上面，再收集散射光。散射光通過光譜儀進行分析，並生成稱為拉曼光譜嘅圖譜。拉曼光譜圖顯示咗散射光嘅強度同頻率變化，可以提供關於物質中嘅分子結構、組成同化學鍵嘅信息。

拉曼光譜喺化學、材料科學、生物醫學嘅領域廣泛應用。佢可以用喺物質嘅結構分析、藥物研發、環境監測、食品檢測噉。相比於其他技術，拉曼光譜有非破壞性、快速、無需特殊樣品處理嘅優點，所以係一種重要嘅分析工具。

## 拉曼光譜儀器
以下係常見嘅拉曼光譜儀器同設備：
* 空間濾波拉曼光譜儀（）：爾種光譜儀利用空間濾波技術，通過喺樣品同檢測器之間放置嘅一個窿，選擇性咁收集散射光，從而提高信噪比。
* 偏振拉曼光譜儀（）：爾種光譜儀使用偏振激光同偏振檢測器，用來研究樣品中嘅分子振動方向同對稱性。
* 顯微拉曼光譜儀（）：爾種光譜儀結合咗拉曼光譜同顯微鏡技術，可以喺微觀尺度下進行拉曼光譜測量，對微細樣品或者局部區域進行分析。
* 近紅外拉曼光譜儀（）：爾種光譜儀使用近紅外光源同檢測器，對近紅外範圍內嘅拉曼散射進行測量，可以應用喺複雜樣品嘅分析。
* 原位拉曼光譜儀（）：爾種光譜儀專為原位測量設計，可以喺不移動樣品嘅情況下對物質進行分析，適用於固體表面、催化反應嘅研究。
* 便攜式拉曼光譜儀（）：爾種光譜儀具特點係小型輕便，最啱喺現場或者戶外用，可用來食品檢測、藥物鑒定、環境監測噉。

## 文獻
下面係一啲關於拉曼光譜學嘅權威著作，可以用來學習同研究拉曼光譜學。
* 《Introduction to Raman Spectroscopy》，作者John R. Ferraro、Kazuo Nakamoto、Calliope C. R. Stepens — 爾本書係一本經典嘅拉曼光譜學教材，介紹拉曼光譜學嘅基本原理、儀器設備同應用領域。
* 《Raman Spectroscopy for Chemical Analysis》，作者 Richard L. McCreery - 爾本書全面介紹咗拉曼光譜嘅理論同實踐應用，包括拉曼光譜學嘅基本原理、儀器設計、樣品製備同數據分析方法。
* 《Principles of Raman Spectroscopy》，作者 Peter Larkin - 爾本書提供關於拉曼光譜學基本原理、儀器設備、數據處理同應用嘅綜合介紹。
紫外-可見分光光度法

**紫外-可見分光光度法**（英文：**Ultraviolet-visible spectroscopy**）係光譜學嘅一門，靠睇一份物質樣本點樣同紫外光同相近嘅可見光互動，嚟鑑別件樣本嘅化學成份係乜。

## 攷
蔡芙蓉

**蔡芙蓉（Chua Foo Yong）**係星加坡新聞從業員，之後轉戰幕後，亦做過新傳媒電視總裁同新傳媒旗下新加坡傳媒學院院長。

## 參考

類:新聞從業員
林啟元

**林啟元**，新加坡傳媒工作者，來自台灣彰化。林啟元喺台灣讀完文藻專科（而家係文藻外語大學）之後，去咗美國讀大學，攞到密蘇里新聞學院嘅碩士學位。佢做過中天電視新加坡主管、鳳凰衛視主播，之後就去咗新傳媒工作

## 參考
董素華

**董素華**（英文：Tung Soo Hua），新加坡新聞工作者，而家喺新傳媒工作。而家係8頻道新聞主播同新聞資訊節目《晨光第一線》執行編輯。大學畢業加入新傳媒後，素華先後做過過編輯、記者、主編同埋主播。董素華曾經八次獲得新傳媒《紅星大獎》頒發嘅最佳新聞/時事節目主持人獎。

## 參考
晨光第一線

**晨光第一線**可以係指：
*《晨光第一線 (香港)》：香港電台第二台嘅節目
*《晨光第一線 (星加坡)》：新傳媒8頻道時事節目
晨光第一線 (香港)

《**晨光第一線**》係香港電台第二台嘅一個聲音廣播節目，係一個綜合新聞、娛樂、教育、財經、資訊嘅節目，亦係香港電台其中一個最長壽節目。節目由上晝6點至10點播出，係香港電台其中一個播放時間最長嘅節目。

## 出面網頁
* 晨光第一線節目介紹
* 晨光第一線Facebook專頁
晨光第一線 (星加坡)

**晨光第一線**（Morning Express）係新加坡新傳媒8頻道製作嘅紀錄片/時事節目，而家由蘇美蘭、黃秀玲同埋楊振華主持。
浦峯

**浦峯 ProFone**係一間香港嘅護理品牌經銷商，喺香港ProFone浦峯 旗下品牌包括卡倫萬用膏、Med360+口罩、日本Pooky滅菌液、英國NatraCare衛生巾等多過暢銷品牌，總部位於官塘海濱道。

## 參考


## 出面網頁
* HKTV Mall - '''ProFone 官方品牌旗艦店'''
* 官方網站
*卡倫萬用膏香港Facebook頁
*浦峯ProFone的YouTube頻道
U=U

**U=U**（Undetectable = Untransmittable，測唔到病毒=無傳染力），係一個國際間具有科學根據嘅愛滋治療概念，意思即係只要經過適當治療，血液入面病毒量持續六個月以上控制喺測唔到嘅狀態嘅話，愛滋感染者就唔會有傳染力。

## 參考
日本天皇一覽

以下係日本天皇一覽。當中藍色係諡號，紅色係追號，綠色係生前尊稱，橙色係在位天皇，紫色係而家嘅上皇，**粗體字**係女天皇。

## 大和時代

## 奈良時代

## 平安時代

## 鎌倉時代

## 南北朝時代
### 南朝

### 北朝

## 室町時代

## 戰國時代

## 安土桃山時代

## 江戶時代

## 近代至現代

天皇
類:人物一覽
軟件可測試度

**軟件可測試度**（英文：**software testability**）指一隻軟件有幾容易做測試：喺整好咗隻軟件嘅原型之後，軟件工程師就要做測試搵吓隻軟件有冇錯處；舉個簡單例子，軟件工程師可以要隻軟件記低啲紀錄檔案（要隻軟件記住自己行嗰陣喺邊個時間點發生咗咩事），而呢點會幫軟件工程師手搵出錯處喺邊。
## 攷
軟件質素

**軟件質素**（英文：**software quality**）喺軟件工程上係一個重要嘅概念，指隻軟件有幾「掂」，包括咗隻軟件有幾達得到想要嘅功能，亦都包埋隻軟件行起上嚟順唔順噉嘅考量。
功能需求

**功能需求**係工程學上講嘅需求一種，指同功能有關嘅需求，亦即係整出來嘅系統（例如軟件）一定要可以做到乜嘢嘢。

## 睇埋
*非功能需求
*軟件需求

## 引咗
軟件需求

**軟件需求**係軟件工程上嘅重要概念，講緊要製作嗰隻軟件有咩需求，即係隻軟件要解決啲乜嘢問題。郁手製作之前，軟件工程師梗會思考吓呢啲需求，界定隻軟件整嚟係要解決咩問題，達到咩目標，亦可能要講清楚啲假設同埋分析終端用家有咩需要同期望。諗掂呢啲嘢之後，軟件工程師就要講清楚隻軟件嘅主要特徵，以及呢啲特徵會點樣解決手上嘅問題。佢哋往往仲要寫低一系列文件，記錄軟件需求思考階段定立咗嘅諗法。

喺軟件工程中，軟件需求係成個 project 溝通嘅焦點。開發人員、測試人員同埋持份者（客戶同用家呀噉）都要攞住同一份軟件需求文件，對齊目標，確保大家理解一致。缺乏清晰嘅需求，就好容易出現各自解讀，最後整出嚟嘅系統唔符合用家期望，嘥時間同精神。

確立咗軟件需求之後，工程師就要進入軟件設計工序。

## 用家、系統

喺軟件工程中，用家需求係指終端用家希望系統達成嘅功能或者目標，通常以自然語言表達同埋比較籠統。相比之下，**系統需求**就會詳細描述系統應該點樣實現用家需求，會包括功能、介面、效能同埋技術限制等比較技術性質嘅資訊，不過系統需求寫嗰陣唔會包含具體執行細節，唔會包括設計模式或者源碼等嘅資訊。用家需求往往可以透過多種唔同嘅系統需求去實現。譬如而家要製作流動應用程式，而用家需求係要可以用隻 app 買外賣，針對住呢個需求，設計團隊可以有好多種唔同嘅系統需求去實現，例如係：
*系統需求 A：用家可以喺 app 上揀餐廳、揀餐點，然後填寫送貨地址，落單；
*系統需求 B：用家可以掃 QR code 嚟快速打開餐廳嘅網站，再用事先記低嘅付款資料直接落單；
等等。有工作者指，軟件工程嘅核心目標就係攞住用家需求，制定點樣衡量啲需求係咪成功達到，諗出一個個設計，編寫源碼同系統，令系統可以實際滿足用家真正想要嘅功能。

## 非功能需求

功能需求係指終端用家期望軟件具備嘅具體功能。雖然每隻軟件都有佢獨特嘅功能需求，但無論隻軟件係用嚟做乜，軟件工程師通常都會期望佢具備某啲通用嘅特性。呢啲唔係功能本身，但對軟件整體質素嚟講重要嘅要求，就係所謂嘅非功能需求。

非功能需求嘅例子有以下呢啲：
*可測試度：指一隻軟件要容易做測試－喺整好咗隻軟件嘅原型之後就要做測試搵吓隻軟件有冇錯處；舉個簡單例子，軟件工程師可以要隻軟件記低啲 log（要隻軟件記住自己行嗰陣喺邊個時間點發生咗咩事），而呢點會幫軟件工程師手搵出錯處喺邊。





*可返用度：指隻軟件或者隻軟件啲組成部份可以攞去返用－喺軟件工程師做嘢嗰時，佢哋要設計完一隻軟件跟住去設計下一隻，而事實表明咗，有好多演算法同子程序都係唔同嘅軟件都會用到嘅，所以一位軟件工程師做嘢嗰陣成日都會諗起而家整緊嗰隻軟件可以用返某啲打前整過嘅軟件用過嘅嘢；因為噉，軟件工程師通常都會特登將隻軟件整到裏面啲嘢可以輕易噉攞去返用。例子可以睇吓電子遊戲製作當中嘅遊戲資產。
*頑健度：指個程式有幾能夠預測同應對一啲佢自身以外嘅差錯，包括輸入嘅資料唔啱款（例如係輸入需要係浮點數但用家俾咗個字符）、要用嘅資源（好似係記憶體）唔夠用以及係用家方面嘅出錯呀噉。一個強健嘅程式能夠喺佢自己以外嘅嘢出錯嗰陣有方法應對－簡單講可以想像成「<code>if</code> 有問題，`then` 用噉噉噉嘅步驟嚟應對」，至少唔會搞到輕機。
*易用度：指一個普通嘅用家有幾易可以正確噉運用呢個程式。一個易用嘅程式會寫得好清楚、冇啲唔等使嘅指令、仲會有好多附加嘅內文嚟解釋每段指令係為乜而存在嘅；呢啲因素令到經驗冇咁豐富嘅編程員或者冇份寫嗰個程式嘅編程員能夠一睇就知嗰個程式做緊啲乜嘢，第時有其他人接手隻軟件嗰陣就冇咁撈絞。人機互動（HCI）呢門專係研究點樣令電子架生更加易用嘅電腦科學領域對易用度有詳細嘅研究。







## 四大工序

### 需求獲取

需求獲取呢個階段，主要目的係搵出用家、持份者同埋系統本身對功能同約束條件有啲咩期待。呢個階段要做嘅，係由含糊嘅諗頭做起始，逐步搵清楚軟件需求，可以用到好多唔同嘅資訊來源，諸如係訪問持份者、參考現有系統、分析商業規格文件... 等等。

需求獲取嘅過程唔係做一次就搞掂，而係要經過反覆思考、驗證、再深入理解。設計團隊好多時會由一啲抽象或者模糊嘅描述做起始點，例如「我想個系統易啲用啲」噉，然後再逐層加細節，慢慢清楚到底易用係指咩：係唔使 log in ？定係指自動補全？又或者指唔好有太多畫面跳嚟跳去？呢種逐步添加細節嘅過程，係需求獲取階段嘅核心特色。

### 需求分析

需求分析講緊項目初期收集並釐清用家同持份者嘅需求（需求獲取）後，要將呢啲需求轉化為可以實作嘅系統規格。要做需求分析嗰陣，軟件工程師要分析現有系統、建立用例、畫出流程圖以及需求規格文件。喺呢個過程中會遇到唔少困難，譬如係用家表達含糊、唔同需求間有矛盾、以至需求隨時間改變... 呀噉。

故障樹分析可以算係風險分析嘅一環，講緊要分析個系統發生故障（可以睇睇程式出錯嘅概念），可能由邊啲「基層」事件引起。故障樹分析會用到遞歸式嘅分析，可以想像根部係**最終故障**，例如伺服器輕機，樹枝就係中間原因，而樹葉就係最「基層」嘅出錯事件，例如冷卻風扇壞咗、電源短路、用家撳錯掣等等。好似下圖噉，內有數字嗰啲圓形係基層出錯，而將若干個基層出錯連埋嘅圖形係邏輯門而若干個基層錯誤之間同時或個別出現，就可以引致根部所代表嗰個大錯誤。有咗故障樹圖，工程師跟住就可以規劃容錯機制。

### 需求說明

軟件需求說明（）係軟件工程中一份份正式嘅文檔，用嚟清晰、有系統噉記錄隻軟件應該具備嘅所有需求。完整嘅軟件需求說明文件通常會包括系統嘅目的（整嚟做乜嘢）、背景資料、用家特徵、功能性質需求、非功能性質需求、限制等等，亦會包括實作性質嘅資訊，譬如係用家介面同埋記憶體限制呀噉。軟件需求文件既係開發團隊嘅藍圖，亦係客戶對成果嘅驗收依據。

由於唔同持份者對資訊深度嘅要求都唔同，需求說明文件往往會拆成幾份：高層摘要版本內容較抽象，偏向描述用家可以做乜、系統會有咩功能等，唔會點用行話，主要寫俾非技術背景嘅持份者或者客戶睇，方便討論整體方向；相比之下，詳細技術版本內容較 technical ，主要寫俾開發團隊、測試人員同埋維護人員睇。

大學以至第啲會教授軟件工程技能嘅組織，好多時都會提供軟件需求說明文件嘅樣版，教人點樣寫呢啲文件。

### 需求確認

**需求驗證**（參見 ）重點要問以下呢條問題：

驗證要確認寫落嚟嘅需求真正反映到個客真正想要嘅系統功能，重點包括邀請客戶親身參與驗證過程，包括睇原型、試用個系統、俾意見等等，確保開發出嚟嘅產品冇錯誤理解需求，而唔係單靠工程師自己解讀文檔嘅內容。

做需求驗證嘅時候，開發團隊好多時會整原型（） 出嚟（可能係紙本或者簡化版系統），搵個客以及持份者親身試用個系統，睇吓需求有冇含糊、矛盾。需求文件冇問題，之後就可以落實開發。原型喺呢個階段特別重要，因為文本描述有限，好多嘢要實際操作先感受得清楚，例如個客話操作流程要簡單，佢試用原型嗰陣可能會發覺某啲位唔好用，同佢原先嘅諗法有出入。

## 進一步睇
*項目持份者：軟件需求嗰陣，一定要同呢啲人交流，要開好多次會。
*應變管理：軟件需求嘅制定係疊代嘅，好多嘢都有可能出現變化。
*創發：某個功能嘅特性，可能係由其組成部份間嘅互動創發出嚟嘅。
*需求
*創新

## 註釋

## 引咗

## 資源
* 軟件工程，香港職訓局
* SRS Sample，由密芝根州立大學提供嘅軟件需求文件樣本。
李凱翹

**李凱翹**（**Kay Lee**，）係香港女歌手，第三代「陳輝陽 x 女聲合唱」成員，2023年做咗香港獨立女子組合Beanies成員之一。

## 簡歷
李凱翹喺香港浸會大學市場學系畢業，做過空姐八年。2018年佢加入由作曲家陳輝陽主理嘅合唱團「陳輝陽 x 女聲合唱」，參與音樂會演出。

2020年佢用前空姐身份擔任ViuTV電視節目《轉機 ON AIR》其中一位主持。

2021年佢參加ViuTV舉辦嘅真人騷選秀節目《全民造星IV》，喺初賽九十六強止步。

2023年佢聯同四位「陳輝陽 x 女聲合唱」成員 張天穎（Jaime）、陳樂頤（Georgina）、潘釗彤（Denith）同黃健怡（Winky）組成香港獨立女子組合Beanies，並喺同年2月14號出道。

## 演出

### 電視節目（[[ViuTV]]）
*2020-2021年：《轉機 ON AIR》主持
*2021年：《囝囝女女730》嘉賓
*2021年：《全民造星IV》參賽者
*2023年：《我想身體健康》第14集嘉賓
*2023年：《創新Teen》主持（第23集起）
*2024年：《Chill Club 推介》第1137、1150、1153集主持

### 電台節目（[[叱咤903]]）
*2021年：《口水多過浪花》 6月7號嘉賓

## 參考
*《全民造星IV》32號參賽者李凱翹 Kay 多圖集
*全民造星4名單｜Ariel經歴過校園欺凌、Candy劣唱《紅綠燈》｜21至40號
*全民造星4｜余香凝細妹潔瀅終於登場　「健力小姐」Ana原來超唱得！
*《全民造星IV》Pre round比賽 Kay 歌舞劇 《空中奇想曲》

## 出面網頁
*
* 全民造星IV | Kay
聽見歌 再唱

《**聽見歌 再唱**》（）係2021年上映嘅臺灣電影，由華納兄弟發行。由楊智麟執導，馬志翔、陳嘉樺等主演。故事根據真人實事改編，經過12年籌備，講述台灣原聲童聲合唱團成立嘅故事同身兼合唱團指揮馬彼得嘅經歷。

## 劇情簡介
一個連五線譜都唔識睇嘅體育老師方雅各（馬志翔 飾），同一個四圍搵學校流浪嘅合約制音樂老師黃韻芬（陳嘉樺 飾），一班五音不全嘅原住民細路，要喺三個月之內組成合唱團喺全國比賽中奪得冠軍，以解決面臨被廢校嘅危機。方雅各為咗帶領學生參加歌唱比賽，擔當合唱團教練同指揮，但係無論佢哋點咁努力苦練，希望能夠唱得好似其他合唱團噉樣，到比賽當日依然感到格格不入，缺乏信心，更加落敗收場。但係呢方面令到方雅各明白到原住民細路嘅聲線係與別不同嘅，佢哋冇必要跟足其他人，亦冇必要模仿別人嘅聲音。喺代課音樂老師黃韻芬嘅協助之下，兩個老師激發佢哋嘅學生勇敢面對自己唔同地方，自信噉喺台上唱出自己真正嘅聲音。

## 演員表

## 出面網頁
* 
* 
* 
* 
*
金文明

**金文明**（**Benjamin Kheng**，）係星加坡華人，曾經係星加坡國家游泳隊成員，後來轉型成為音樂人，亦有參與一啲電影同電視劇嘅演出。

## 演出
*2020年：星加坡交響樂團演奏嘅《Count On Me, Singapore》，由金文明主唱。

## 參考

## 出面網頁

類:泳手
類:星加坡運動員
類:星加坡男歌手
非功能需求

喺工程學，**非功能需求**（參見）係泛指系統（例如一隻軟件）唔係功能需求嘅其他需求。例如喺軟件工程上，無論一隻軟件係攞嚟做乜嘅，軟件工程師一般都會希望隻軟件可以返用以及易用。呢啲唔係功能一部份、但系統要有嘅特性，就係所謂嘅非功能需求。

## 軟件內部
*可測試度：指一隻軟件要容易做測試－喺整好咗隻軟件嘅原型之後就要做測試搵吓隻軟件有冇錯處；舉個簡單例子，軟件工程師可以要隻軟件記低啲 log（要隻軟件記住自己行嗰陣喺邊個時間點發生咗咩事），而呢點會幫軟件工程師手搵出錯處喺邊。





*可維護度：指嗰個程式有幾易可以俾現時或者將來嘅編程員攞去改良、執錯或者調較。高嘅可維護度對於普通嘅用家嚟講重要性唔係咁明顯，但就對一個程式長遠嘅命運同價值嚟講就好緊要－具有高可維護度嘅程式往往會俾人攞去改完又改，因而有一個更活躍嘅用家群。
*可移植度：指嗰個程式嘅源碼可以喺幾廣泛嘅電腦硬件同作業系統上面行，一個完美可移植嘅程式能夠喺任何電腦（無論係個人電腦定係手機等）上面行。可移植度由好多因素話事，例如係有啲程式可能用咗一啲比較專業嘅指令，而呢啲指令專業得滯，未必部部電腦都有安裝呢啲指令－噉就會搞到個程式喺某啲電腦上面行唔到。
*可返用度：指隻軟件或者隻軟件啲組成部份可以攞去返用－喺軟件工程師做嘢嗰時，佢哋要設計完一隻軟件跟住去設計下一隻，而事實表明咗，有好多演算法同子程序都係唔同嘅軟件都會用到嘅，所以一位軟件工程師做嘢嗰陣成日都會諗起而家整緊嗰隻軟件可以用返某啲打前整過嘅軟件用過嘅嘢；因為噉，軟件工程師通常都會特登將隻軟件整到裏面啲嘢可以輕易噉攞去返用。例子可以睇吓電子遊戲製作當中嘅遊戲資產。

## 軟件外部
*效率：指個程式用咗幾多資源。呢度嘅「資源」包括咗時間、電腦記憶、同埋係網絡頻寬等等。一個理想嘅程式能夠好好噉管理佢有嘅資源，例如係唔好俾漏記憶嘅情況發生，並且用最少嘅資源做最多嘅嘢。可以睇埋運算複雜度方面嘅內容。
*可靠度：指個程式有幾常會俾到啱嘅結果，一個完美可靠嘅程式係每次行嗰陣都會成功俾到正確輸出嘅；可靠度取決於啲演算法喺概念上嘅正確同寫程式嘅過程當中有冇出錯，唔可靠嘅程式成日會有競爭危害（指個程式嘅最終輸出會受一啲唔受控制嘅時間差影響）或者緩衝區溢位等嘅問題－即係話如果有呢類問題出現，噉通常表示個程式寫得唔好。
*頑健度：指個程式有幾能夠預測同應對一啲佢自身以外嘅差錯，包括輸入嘅資料唔啱款（例如係輸入需要係浮點數但用家俾咗個字符）、要用嘅資源（好似係記憶體）唔夠用以及係用家方面嘅出錯呀噉。一個強健嘅程式能夠喺佢自己以外嘅嘢出錯嗰陣有方法應對－簡單講可以想像成「<code>if</code> 有問題，`then` 用噉噉噉嘅步驟嚟應對」，至少唔會搞到輕機。





*易用度：指一個普通嘅用家有幾易可以正確噉運用呢個程式。一個易用嘅程式會寫得好清楚、冇啲唔等使嘅指令、仲會有好多附加嘅內文嚟解釋每段指令係為乜而存在嘅；呢啲因素令到經驗冇咁豐富嘅編程員或者冇份寫嗰個程式嘅編程員能夠一睇就知嗰個程式做緊啲乜嘢，第時有其他人接手隻軟件嗰陣就冇咁撈絞。人機互動（HCI）呢門專係研究點樣令電子架生更加易用嘅電腦科學領域對易用度有詳細嘅研究。







## 睇埋
*功能需求
*軟件需求

## 引咗
順我者昌，逆我者嫖娼

「**順我者昌，逆我者嫖娼**」係一啲批評中國共產黨嘅人不時會講嘅說話，主要係指中國共產黨為咗打壓異見人士，製造事件老屈佢哋叫雞，企圖令佢哋形象受到嚴重打壓、喪失影響力。

## 受害者
* 中國法律學者許章潤
* 協助過艾未未嘅北京攝影師徐偉
* 宣揚民主政治嘅北京異見人士彭明
* 曾經撰文抨擊獨裁體制異見作家嘅劉水常
* 上海異見人士姚振祥
* 中國民主黨上海支部成員韓立法
* 中國民主黨上海支部成員蔡桂華
* 英國駐香港總領事館雇員鄭文傑
* 中國鋼琴家李雲迪
*前香港民主黨成員何偉途
*前中國循環經濟協會生態文明中心主任雷洋

## 對呢個做法嘅評論
批評者除咗指呢種做法打壓異見之外，亦有啲人認為本來叫雞都唔應該犯法，因為件事係你情我願。亦有人批評中共喺呢個問題上嘅執法雙重標準，例如，時事評論員黃世澤喺2021年11月就指，如果你情我願嘅叫雞係犯法，點解中共對於張高麗涉嫌性侵彭帥事件反而就冇行動，質疑係咪中共高層就有特權乜都得。

另外，亦有啲人對喺個別事件發生嘅時候，就事件入面嘅細節推敲，搵出中國警察講法嘅破綻同反駁。例如，喺鄭文傑被指控叫雞嘅事件入面，有網民質疑，中國公安公佈片段入面嘅按摩場所，本身就係正經場所，設備亦唔容許太刺激嘅性行為，事後亦繼續正常營業，加上時間同地點亦有唔吻合嘅地方，明顯係中國公安老屈。

## 參考
核磁共振波譜法

**核磁共振波譜法**（英文：**nuclear magnetic resonance spectroscopy**，**NMR**）係光譜學嘅一門，用到靠睇原子核周圍嘅磁場嚟幫手鑑別一隻化合物嘅化學成份。
## 攷
電子電離

**電子電離**（英文：**electron ionization**，**EI**）係指用電子衝撞嚟引起離子化。可以用嚟做質譜學用途。
高效液相色譜法

**高效液相色譜法**（英文：**high-performance liquid chromatography**）係色譜法嘅一種常見做法。
黃金甲 (周杰倫EP)

《**黃金甲**》（）係臺灣男歌手周杰倫嘅第4張EP，呢張唱片響2006年12月7號開始發行。

## 曲目

## 音樂錄影帶
*
*

## 參考

## 出面網頁
*周杰倫 - 黃金甲EP (CD + DVD) - Discogs